ΠΕΡΙΟΔΟΣ Β ΕΤΟΣ 23ο ΑΡ. ΦΥΛΛΟΥ 90 ΙΟΥΛΙΟΣ - ΑΥΓΟΥΣΤΟΣ - ΣΕΠΤΕΜΒΡΙΟΣ PDF\nΠΕΡΙΟΔΟΣ Β ΕΤΟΣ 23ο ΑΡ. ΦΥΛΛΟΥ 90 ΙΟΥΛΙΟΣ - ΑΥΓΟΥΣΤΟΣ - ΣΕΠΤΕΜΒΡΙΟΣ 2013\nDownload "ΠΕΡΙΟΔΟΣ Β ΕΤΟΣ 23ο ΑΡ. ΦΥΛΛΟΥ 90 ΙΟΥΛΙΟΣ - ΑΥΓΟΥΣΤΟΣ - ΣΕΠΤΕΜΒΡΙΟΣ 2013"\n1 Γραφεία: Aριστογείτονος 11-13, Αθήνα Τ.Κ Τηλ.: blog.agiathimia.com ΠΕΡΙΟΔΟΣ Β ΕΤΟΣ 23ο ΑΡ. ΦΥΛΛΟΥ 90 ΙΟΥΛΙΟΣ - ΑΥΓΟΥΣΤΟΣ - ΣΕΠΤΕΜΒΡΙΟΣ 2013 ΚΥΡΙΑΚΗ 8 ΔΕΚΕΜΒΡΙΟΥ 2013 ΓΕΝΙΚΗ ΣΥΝΕΛΕΥΣΗ ΣΥΛΛΟΓΟΥ Το ισχύον Καταστατικό προβλέπει ότι η Γενική Συνέλευση του Συλλόγου θα πρέπει να πραγματοποιείται μέσα στο μήνα Δεκέμβριο. Το Διοικητικό Συμβούλιο του Συλλόγου αποφάσισε αυτή, για το 2013, να γίνει την Κυριακή 8 Δεκεμβρίου. Τα θέματα που θα απασχολήσουν την Γενική Συνέλευση είναι: Απολογισμός πεπραγμένων για το 2013 Οικονομικός απολογισμός Προτάσεις των μελών για τη βελτίωση της λειτουργίας του Συλλόγου. Για καθαρά τυπικούς λόγους καθορίζουμε την 1η Δεκεμβρίου ως την ημερομηνία της πρώτης Γενικής Συνέλευσης οπότε, σύμφωνα με το Καταστατικό, απαιτείται συγκεκριμένος αριθμός μελών για να υπάρχει απαρτία και ως τελική ημερομηνία διεξαγωγής της Γενικής Συνέλευσης, οπότε δεν απαιτείται η παρουσία συγκεκριμένου αριθμού μελών για να υπάρχει απαρτία, την Κυριακή 8 Δεκεμβρίου Η Γενική Συνέλευση θα πραγματοποιηθεί στα γραφεία του Συλλόγου (Αριστογείτονος 11-13, 2ος όροφος) και ώρα 10.30π.μ. Επειδή δεν θα υπάρξει άλλη ανακοίνωση για τη Γενική Συνέλευση παρακαλούμε να σημειώσετε από τώρα την ημερομηνία πραγματοποίησής της και να δώσετε μαζικά το «παρών». Είναι κρίμα οι Γενικές Συνελεύσεις του Συλλόγου να πραγματοποιούνται με ελάχιστη παρουσία μελών. Αυτή η αδράνεια προκαλεί απογοήτευση στα μέλη του Δ.Σ. Δεν είναι δύσκολο να θυσιάσουμε λίγες ώρες μια φορά το χρόνο και να βρεθούμε μεταξύ συγχωριανών, ανταλλάσσοντας απόψεις για το μέλλον του Συλλόγου. Ελπίζουμε αυτή τη φορά τα πράγματα να είναι καλύτερα ΝΑ ΒΡΕΘΕΙ ΚΑΠΟΙΑ ΛΥΣΗ Το χωριό μας, χρόνο με το χρόνο, ομορφαίνει. Όσοι έχουν κάποιο σπίτι φροντίζουν να το βελτιώνουν, όσο τα οικονομικά τους το επιτρέπουν. Όμως, μέσα στη γενικά καλή εικόνα της Αγιαθυμιάς υπάρχουν και σημεία που την χαλάνε. Είναι εκεί που συναντάς ερειπωμένα σπίτια, χαλάσματα και γενικά εικόνα εγκατάλειψης. Αναρωτιέται κανείς: είναι δυνατόν, ιδίως τα προηγούμενα χρόνια που δεν υπήρχε η οικονομική κρίση, να υπάρχει ζήτηση για οικόπεδα ή παλιά σπίτια και αυτά να παραμένουν σ αυτή την κατάσταση; Η απάντηση είναι απλή: είναι δυνατόν διότι όλα αυτά δεν έχουν ξεκάθαρο ιδιοκτησιακό καθεστώς αφού «δικαιούνται» πολλοί που με το πέρασμα του χρόνου γίνονται περισσότεροι και το πρόβλημα διαιωνίζεται και γίνεται δισεπίλυτο. Και τι θα γίνει μ αυτά, έτσι θα παραμένουν; Θα αποτελούν για πάντα πέραν από άσχημες εικόνες και εστίες βρωμιάς και συγκέντρωσης τρωκτικών; Δεν θα πρέπει να αναληφθεί μια πρωτοβουλία από την Κοινότητα ή τον Δήμο έτσι ώστε να υπάρξει ένα στοιχειώδες συμμάζεμα; Αντιλαμβανόμαστε ότι είναι δύσκολο, αλλά όταν τα όποια αποτελέσματα θα αλλάξουν ακόμη πιο πολύ προς το καλύτερο την όψη του χωριού μας θεωρούμε ότι αξίζει να γίνει η προσπάθεια. Και ποιος ξέρει, αν πιεσθούν οι πολυάριθμοι κληρονόμοι ίσως βρουν και κάποια λύση στο ιδιοκτησιακό. Τέλος, όσοι βλέπουν την κατάντια των «ανταμικών» ας μην προσθέσουν κι άλλα στο μέλλον Σπύρος Ευστ. Κυριάκης Επισημάνσεις Φ θ ι ν ό π ω ρ ο > Γράφει o: Γ. Δ. Αναγνωστόπουλος Ο Σεπτέμβρης έφτασε. Μπήκε το φθινόπωρο και μαζί του έφερε τα πρωτοβρόχια. Όλη η παραλία άδειασε από τους θερινούς κολυμβητές. Η παιδική χαρά έρημη. Οι κούνιες και οι τραμπάλες άδειες και τα πλαστικά αλογάκια στέκονται παραπονεμένα χωρίς τους λιλιπούτειους αναβάτες τους, περιμένοντας καρτερικά το επόμενο καλοκαίρι. Χάθηκαν οι παιδικές φωνούλες των πιτσιρίκων και τα πλατσουρίσματά τους στη θάλασσα. «Παππού»-«Γιαγιά» φώναζε ένα παιδάκι και όλοι οι παππούδες και οι γιαγιάδες γύριζαν το κεφάλι. «Μπαμπά» - «Μαμά» άκουγες, συνήθως, μόνον τα Σαββατοκύριακα. Χάθηκαν και τα νεανικά γυναικεία σώματα με τα τολμηρά μαγιώ, που «ακαδημαϊκά» και δήθεν αδιάφορα χαζεύαμε. Τώρα η πολύβουη παραλία έρημη και ήρεμη, υποδέχεται τον παφλασμό των κυμάτων αδιάφορη. Ξεκουράζεται κι αυτή και περιμένει το φθινόπωρο και τα πρωτοβρόχια, που νάτα έφθασαν. Τα μόνα απομεινάρια στην παραλία, που θυμίζουνε πως εδώ κάνανε μπάνιο οι Έλληνες είναι οι πλαστικές σακούλες και τα άδεια μπουκάλια νερού, μπύρας και αναψυκτικών, χάρτινα κύπελλα παγωτού, άφθονα περιτυλίγματα από γαριδάκια, μια ξεχασμένη σαγιονάρα, ένα καφάσι από φρούτα, διάσπαρτα σε όλη την παραλία και αποτσίγαρα, πολλά αποτσίγαρα. Θα μου πείτε, βέβαια, ότι πολλά απ όλα αυτά τα έφερε η θάλασσα. Αλλά, όμως, μην ξεχνάτε, ότι κι εκεί εμείς τα ρίξαμε. Και τα λόγια τα μεγάλα για ένα καθαρό περιβάλλον κι εκείνες οι εκδηλώσεις στην αρχή της καλοκαιρινής περιόδου για καθαρές παραλίες πού είναι; Τι έγιναν; Ξεχάστηκαν κι αυτά, όπως και τόσα άλλα, που λέγονται στη Χώρα μας για να ξεχαστούν γρήγορα. Κι εκείνες οι «Γαλάζιες σημαίες» της Ευρωπαϊκής Ένωσης για καθαρές θάλασσες, τι έγιναν; Αυτές υπάρχουν. Κυματίζουν ακόμα για να μας θυμίζουν τις αθετημένες υποσχέσεις μας! -Άντε, και του χρόνου πάλι τα ίδια θα λέμε!\n2 2 ΙΟΥΛΙΟΣ - ΑΥΓΟΥΣΤΟΣ - ΣΕΠΤΕΜΒΡΙΟΣ 2013 Δεκαπενταύγουστο Προσκύνημα στη Μεγαλόχαρη > Γράφει o: Γεώργιος Δ. Αναγνωστόπουλος Αυτές τις μέρες, στο μέστωμα του καλοκαιριού, που οι ακτίνες του Φοίβου σαϊτεύουν την γη και τα γαλάζια κύματα της Ελληνικής θάλασσας προσκαλούν στη δροσερή αγκαλιά τους κάθε άνθρωπο, χιλιάδες Έλληνες, απ όλα τα μέρη της Χώρας κι από τα πιο μακρινά ακόμα, θα συναντηθούν στην Τήνο, το νησί της Μεγαλόχαρης, ταπεινοί προσκυνητές στη Χάρη Εκείνης, της Μητέρας του Θεού, της Μάνας όλου του κόσμου, της «Μάνας των ανέλπιστων κι όλου του κόσμου Σκέπη». Η Τήνος, πανέμορφη νυφούλα του Αιγαίου, διαμάντι ατίμητο στο πολύτιμο διάδημα των κυκλαδίτικων νησιών, ακτινοβολεί γοητεία και μαγνητίζει τον επισκέπτη της. Φιλόξενη και στοργική, γεμάτη ευγενικά αισθήματα, κληρονομιά της Άγιας Μητέρας, καλωσορίζει τον ταξιδιώτη προσφέροντας με απλοχεριά φιλοξενία και αγάπη. Πόλος έλξης στις ευσεβείς ψυχές το προσκύνημά της. Πρόσκληση και πρόκληση να ταξιδέψεις ως εκεί. Να ασπασθεί ευλαβικά την θαυματουργή εικόνα Της, ν ακουμπήσει στα πόδια Της την ευγνωμοσύνη του, να χύσει το δάκρυ του σωματικού και ψυχικού του πόνου, ν αποθέσει εμπιστευτικά ελπίδες και όνειρα. Τι κι αν είσαι σίγουρος πως τόπος τιμής και ευλάβειας είναι προ πάντων η καρδιά σου; Τ αποζητάς να φτάσεις στο χώρο εκείνο τον αγιασμένο από την έντονη παρουσία Της και τα θαύματά Της. Ιερή στιγμή η εκπλήρωση του μακροχρόνιου πόθου κάθε πιστού που θα φθάσει από μακριά για να προσκυνήσει την Θαυμαστή Εικόνα της Μεγαλόχαρης. Το λαμπρό αυτό κειμήλιο της Ορθοδοξίας μαγνητίζει τις καρδιές των προσκυνητών. Σκορπά δέος και δάκρυα παρηγοριάς κι ελπίδας. Είναι η μοναδική εικόνα που σώθηκε από τον Βυζαντινό ναό του Αγίου Ιωάννου του Προδρόμου-πάνω στα ερείπια του οποίου κτίστηκε ο ναός Της, αρχιτεκτονικό κομψοτέχνημα-που τον πυρπόλησαν οι Σαρακηνοί κουρσάροι τον Μεσαίωνα. Θαμμένη στον αγρό του Δοξαρά, παρέμεινε 650 χρόνια στα σπλάχνα της γης μέχρις ότου η σκαπάνη του Μανώλη Σπανού την ξανάφερε στην επιφάνεια εκείνο το πρωινό της 30ης Ιανουαρίου του Η πάνσεπτη και αγία Μορφή Της, «εν ιματισμώ διαχρύσω περιβεβλημένη, πεποικιλμένη» γίνεται αποδέκτης τιμής και ευλάβειας χιλιάδων πιστών. Αιώνες τώρα αναρίθμητα χείλη την φίλησαν, αναρίθμητα μάτια την κοίταξαν κι έκλαιγαν, πιάστηκαν από πάνω Της χιλιάδες πονεμένες ψυχές, την γέμισαν ελπίδες και πόνο κι άγιασε. Κι έγιναν χρυσά λιβανιστήρια οι καρδιές των ανθρώπων και της καρδιάς ο πόνος τους την χρύσωσε και την ασήμωσε. Χρυσάφι, ασήμι, πολύτιμα πετράδια αμύθητης αξίας και κάθε λογής αφιερώματα πονεμένων πιστών, δείγματα χαρακτηριστικά της ευγνωμοσύνης τους, σκεπάζουν σήμερα την γλυκειά μορφή Της. Εκεί κρέμασε ο ασθενής την υγεία του, ο οικογενειάρχης την ευτυχία του, ο φοιτητής την επιτυχία του, ο κάθε χριστιανός την ελπίδα του. Σαν βρεθείτε στην Τήνο, ταπεινοί προσκυνητές στη γιορτή της Μεγαλόχαρης, θα ζήσετε υπέροχες στιγμές της χριστιανικής πίστης. Ανήμερα της γιορτής ο κόσμος πλημμυρίζει τον μεγάλο δρόμο που οδηγεί από την παραλία στον Ναό. Είναι η μεγάλη στιγμή που θα γίνει η λιτάνευση της σεπτής Εικόνας. Το θέαμα των πιστών, που ξαπλωμένοι κατά μήκος του δρόμου περιμένουν να περάσει από πάνω τους η Εικόνα της Μεγαλόχαρης, συγκλονίζει και συγκινεί και τον πιο άπιστο θεατή. Τίποτα δεν στάθηκε ικανό να γιατρέψει τους πονεμένους αυτούς ανθρώπους. Η ελπίδα τους και όλη τους η παρηγοριά απομένει στην Μητέρα του Θεού. Να απλώσει τώρα Εκείνη το Χέρι Της και να γιάνει την πονεμένη ψυχή, να ζωντανέψει την χαμένη ελπίδα. Και κάθε χρόνο τα θαύματά Της θα ακουσθούν στα πέρατα της γης, θα ριγήσουν καρδιές, θα κυλήσουν δάκρυα ευγνωμοσύνης, θα αναθερμανθούν ελπίδες και όνειρα. Συγκλονιστικές οι στιγμές που χαράσσονται βαθειά στην ψυχή του κάθε επισκέπτη. Τον συγκλονίζουν κυριολεκτικά, τον μεταφέρουν σε άλλους κόσμους και τον οδηγούν στον σωστό δρόμο του ανθρώπινου προορισμού. Είναι μοναδικές οι στιγμές αυτές. Πραγματικά, αξίζει να τις ζήσει κανείς. 2013\n3 ΙΟΥΛΙΟΣ - ΑΥΓΟΥΣΤΟΣ - ΣΕΠΤΕΜΒΡΙΟΣ ΣΤΑΧΤΕΣ κι ΑΠΟΚΑΪΔΙΑ ΔΕΝΤΡΩΝ του ΕΛΑΙΩΝΑ των ΣΑΛΩΝΩΝ! Όσο τίποτα ο τόπος είναι ταυτισμένος με την ελιά. Αυτή έθρεψε, προίκισε, πλούτισε γενιές και γενιές. Έκαμε διάσημη την περιοχή στον κόσμο για το ονομαστό προϊόν της. Ο ελαιώνας έγινε και προστατευόμενο μνημείο της παγκόσμιας πολιτιστικής κληρονομιάς (UN- ESCO) κι ενέπνευσε καλλιτέχνες, εικαστικούς και άλλους. Δε χόρταινε το μάτι από ψηλά να βλέπει, να βυθίζεται στα ασημοπράσινα κύματα των αειθαλών κλαδιών και να πλημμυρίζει η ψυχή γαλήνη. Έρχονταν απ τους τηλεοπτικούς σταθμούς συνεργεία ταξιδιωτικών εκπομπών κι η καύχηση στην ξενάγηση στον ελαιώνα αναδείκνυε το κοινά βιωμένο συναίσθημα περηφάνειας για ό,τι είμαστε και είχαμε. Διωγμένοι απ την ανεργία της Αθήνας κι άλλων αστικών κέντρων, δεν ήταν λίγοι όσοι είχαν επιστρέψει και καλλιεργώντας τα κτήματα, είχαν σ αυτά εναποθέσει τις ελπίδες επιβίωσης των οικογενειών τους Κι ήρθε η αποφράδα 5η Αυγούστου 2013! Υπό συνθήκες που καλείται να φωτίσει, χωρίς μετά να παραμείνει ίχνος σκιάς, αμφιβολίας, ή υποψίας, η Δικαιοσύνη, ένας αλλοδαπός εργάτης στην υπηρεσία του εργολάβου κατασκευής του έργου άρδευσης του ελαιώνα (!) με το αυτοκίνητο που οδηγούσε, προκάλεσε την πυρκαγιά, κοντά στο Σερνικάκι. Το αν υπήρχαν τα αναγκαία μέτρα πυρασφάλειας, η επιβεβλημένη επιφυλακή λόγω των επικρατουσών, κείνη τη μέρα συνθηκών, για τις οποίες είχαν ειδοποιηθεί οι αρμόδιοι, αν επεδείχθη η αμεσότητα, ετοιμότητα, ταχύτητα αντίδρασης, αν εφαρμόστηκε σχέδιο κι αν ήταν αποτελεσματική τελικά η κατάσβεση από τις επιφορτισμένες προς τούτο υπηρεσίες, τοπικές και περιφερειακές, θα τα κρίνει, όπως επιβάλλεται η Δικαιοσύνη. Βιβλική η καταστροφή, ασύλληπτα ανώτερη κι ΠΑΛΙΑ ΦΩΤΟΓΡΑΦΙΑ Μια φωτογραφία από τις γυμναστικές επιδείξεις το καλοκαίρι του 1969, δημοσιεύουμε σ αυτό το φύλλο μας. Συγκεκριμένα είναι μετά από μια δοκιμασία όπου τα παιδιά, με δεμένα τα χέρια πίσω, προσπαθούσαν να φάνε τα λουκούμια που ήταν σε μια σακούλα που την είχαν τοποθετήσει πάνω σε κουρελού! Στην φωτογραφία είναι μαθητές της Στ Δημοτικού, δηλαδή παιδιά που είχαν γεννηθεί το 1957 εκτός από έναν-δύο που ήταν λίγο μεγαλύτεροι και τον Σπύρο Παν. Γλυμή, που ήταν μαθητής της Ε τάξης αν και είχε γεννηθεί το 1959 (επειδή είχε γεννηθεί στις αρχές είχε «κερδίσει χρονιά»). Ας δούμε ποιοι είναι οι μαθητές εκείνης της εποχής, από αριστερά: Χαράλαμπος Νικ. Κοκκίνης, Ευστάθιος Δημ. Καραηλιάς, Ευθύμιος Γεωργ. Παύλος, Κώστας Ευστ. Αγαπητός, Ευθύμιος Ιωάν. Λαλλάς, Σπύρος Παναγ. Γλυμής, Ευθύμιος Νικ. Κωστόπουλος, Ευθύμιος Ιωάν. Κουμπούρης, ο δάσκαλος Δημήτριος Καμπούρης και Ευθύμιος Νικ. Ντούρος. Οι περισσότεροι από τους θεατές είναι λογικό, μετά από σχεδόν πενήντα χρόνια, να μην βρίσκονται στη ζωή. Άλλωστε δεν είναι κι εύκολο να διακρίνουμε κάποιους. απ το μένος των οθωμανών τούρκων, που επιχείρησαν φεύγοντας για πάντα απ την απελευθερωμένη Ελλάδα, να πυρπολήσουν τον ελαιώνα, αλλά δεν τα κατάφεραν, σύμφωνα με την προφορική μας παράδοση τα καμένα δέντρα, χιλιάδες τα στρέμματα του εμπρησμού. Δακρύζει το μάτι, πονάει κατάβαθα η ψυχή κάθε φορά που διαβαίνει το δρόμο ο ντόπιος, ανάμεσα στα αποτεφρωμένα, πολλά τους αιωνόβια δέντρα, αλλά κι οι ξένοι διερχόμενοι το νιώθουν και τ ομολογούν. Σφίξιμο στο στομάχι κι όταν ατενίζεται η φρίκη από ψηλά. Νωθροί κι άπρακτοι εν πολλοίς οι αρμόδιοι ως τώρα για τις αποζημιώσεις, απαισιόδοξες οι προοπτικές αποκατάστασης των καμένων. Η οργή του κόσμου, των πυροπλήκτων κτηματιών, αρχίζει να φαίνεται στις συνελεύσεις και στη μεθόδευση δικαστικής συγκάλυψης των, πέραν του φερόμενου ως αυτουργού εμπρηστή, υπευθύνων. Και την απέτρεψαν στα Δικαστήρια της Άμφισσας στις 10 Σεπτεμβρίου Αν η οργή αυτή, απ τα βασανισμένα στήθη της αγροτιάς, που έγραφε δεκαετίες πριν κι ο Κ. Γ. Καρυωτάκης, δεν ήρθε ακόμη η ώρα να σαρώσει αδράνεια, αναξιοκρατία, διαφθορά κ.τλ. των τοπικών παραρτημάτων, ας μπη στην είσοδο της πόλης και των γύρω χωριών μια ταμπέλα, πανό που να μαρτυρεί γραπτά τη βιβλική καταστροφή. Κι η ιστορία κρατεί θέση στην ώρα τους ν αποτυπώσει, με τα πιο μελανά γράμματα, τα ονόματα των ενεχομένων στη μεγαλύτερη καταστροφή που υπέστη ποτέ ο τόπος! Από τον φερόμενο δράστη, ως τον καθένα, υψηλά ή χαμηλά ιστάμενον «αρμόδιο», που δε φρόντισε να έχει λάβει έγκαιρα τα επιβεβλημένα μέτρα πυρασφάλειας, ή δεν έσπευσε, έγκαιρα κι αποτελεσματικά να αντιμετωπίσει το κακό και να μη λάβει την εφιαλτικά απερίγραπτη έκταση που πήρε Δημήτρης Παλούκης Ευχαριστούμε τον Μπάμπη Νικ. Κοκκίνη που μας έστειλε αυτή την πολύ ενδιαφέρουσα φωτογραφία μέσα από την οποία επιβεβαιώνεται η δυναμικότητα του χωριού μας πριν από χρόνια.\n4 4 ΙΟΥΛΙΟΣ - ΑΥΓΟΥΣΤΟΣ - ΣΕΠΤΕΜΒΡΙΟΣ 2013 ΤΑΞΙΑΡΧΗΣ ΚΥΡΙΑΚΗΣ Ένας Αγιαθυμιώτης στο Φωκικό Για τρίτη συνεχή χρονιά ο Φωκικός, η ποδοσφαιρική ομάδα του Νομού μας, θα αγωνιστεί στο πρωτάθλημα της Β Εθνικής (Football League). Ασφαλώς πρόκειται για πολύ μεγάλη επιτυχία αφού Νομοί πολύ μεγαλύτεροι από τον δικό μας δεν έχουν εκπροσώπηση σε τόσο υψηλό επίπεδο. Από φέτος, μεταξύ των ποδοσφαιριστών του Φωκικού συγκαταλέγεται κι ένας Αγιαθυμιώτης. Πρόκειται για τον Ταξιάρχη Κυριάκη, γιο του Προέδρου του Συλλόγου Σπύρου Ευστ. Κυριάκη. Αυτό το καλοκαίρι υπέγραψε επαγγελματικό συμβόλαιο με την ομάδα του Φωκικού και ήδη συμμετέχει στις αποστολές της ομάδας. Ας δούμε την ποδοσφαιρική πορεία του Ταξιάρχη μέχρι σήμερα. Ξεκίνησε σε ηλικία 11 χρονών, το 2004, από τις Ακαδημίες του Αθηναϊκού. Την πρώτη περίοδο, , συμμετέχει με την ομάδα Παμπαίδων του Αθηναϊκού στο Θουκυδίδειο πρωτάθλημα και αγωνιζόμενος ως σέντερ φορ πετυχαίνει 12 τέρματα και καταλαμβάνουν την 3η θέση κερδίζοντας στον μικρό τελικό. Την επόμενη περίοδο , πάλι με την ομάδα των παμπαίδων, παίζουν ξανά στον μικρό τελικό, αλλά αυτή τη φορά χάνουν στα πέναλτι. Ο Ταξιάρχης σ αυτό το πρωτάθλημα θα πετύχει 17 τέρματα. Στην περίοδο παρόλο που είναι από τους μικρούς της ομάδας παίδων του Αθηναϊκού σημειώνει 8 τέρματα. Η επόμενη περίοδος τον βρίσκει ξανά στην ομάδα των παίδων και είναι μια εξαιρετική περίοδος. Με την ομάδα του Αθηναϊκού, στο Θουκυδίδειο που συμμετέχουν, «σκορπάνε» κάθε αντίπαλο και τερματίζουν στην πρώτη θέση με απολογισμό 18 νίκες, μία ισοπαλία και μία ήττα!!! Η ήττα ήταν στον τελευταίο αγώνα όπου ο Ταξιάρχης απουσίαζε λόγω εκδρομής. Σ αυτό το πρωτάθλημα σημείωσε 26 τέρματα και κλήθηκε στη μικτή Αθηνών των παίδων αν και ηλικιακά ήταν ένα χρόνο μικρότερος. Το Πάσχα του 2008 συμμετέχει με τον Αθηναϊκό στο τουρνουά του Λουτρακίου και κατακτούν την πρώτη θέση. Το ίδιο γίνεται και τον Ιούλιο του 2008 στο τουρνουά του Ηρακλείου Κρήτης. Ο Ταξιάρχης είναι από τους βασικούς συντελεστές της επιτυχίας της ομάδας του. Επίσης τον Ιούλιο του 2008 με την μικτή Αθηνών κατακτούν την πρώτη θέση στο τουρνουά του Λουτρακίου. Το καλοκαίρι του 2008 επιλέγεται, μεταξύ των μαθητών όλων των Γυμνασίων της Αθήνας, για να στελεχώσει μαζί με άλλους την ομάδα των Αθηνών, η οποία θα συμμετείχε στο Παγκόσμιο Σχολικό Πρωταθλημα στις ΗΠΑ. Εκεί, μετά από καταπληκτικές εμφανίσεις, η ομάδα των Αθηνών θα φτάσει μέχρι τον τελικό, όπου, όμως, έχασε από Πολωνική ομάδα. Ήταν ο πρώτος σκόρερ της ομάδας και διακρίθηκε ιδιαίτερα. Η περίοδος ήταν μία ιδιαίτερα πετυχημένη ποδοσφαιρική χρονιά για τον Ταξιάρχη. Καταρχάς συμμετέχει στις προπονήσεις της πρώτης ομάδας του Αθηναϊκού και θα έχει τις πρώτες του συμμετοχές σ αυτή. Στις θα αγωνισθεί σε αγώνα Κυπέλλου και την θα έχει την πρώτη του συμμετοχή στο Πρωτάθλημα της Δ Εθνικής η οποία θα συνοδευτεί με γκολ. Ήταν μόλις 15,5 χρονών! Μέχρι το τέλος της περιόδου θα έχει κι άλλες συμμετοχές και ο προπονητής του δείχνει να τον υπολογίζει πολύ. Στις αρχές της περιόδου έλαβε μέρος με την εφηβική ομάδα του Αθηναϊκού στο πρωτάθλημα Νέων της ΕΠΣΑ και τερμάτισαν πρώτοι στον όμιλο των ΠΑΕ. Ο προπονητής του, ίσως επειδή ήταν από τους πιο μικρούς της εφηβικής ομάδας, τον έβαλε στην αρχή αμυντικό χαφ και στη συνέχεια στόπερ. Παρόλα αυτά συνέχιζε κι απ αυτές τις θέσεις να πετυχαίνει τέρματα. Την ίδια περίοδο συμμετέχει με την Μικτή Αθηνών, της οποίας αποτελεί τον βασικό σέντερ φορ, στο Διενωσιακό Πρωτάθλημα Παίδων και μετά από εξαιρετικές εμφανίσεις φτάνουν μέχρι τα ημιτελικά όπου αποκλείστηκαν στα πέναλτι από την Μικτή Πειραιά. Μεταξύ των συμπαικτών του στην Μικτή ήταν ο Καπίνο και ο Τριανταφυλλόπουλος οι οποίοι σήμερα είναι βασικοί στην πρώτη ομάδα του Παναθηναϊκού. Με την Μικτή Αθηνών συμμετέχει και σε τουρνουά στην Γερμανία. Ενώ σε τουρνουά του εξωτερικού (Τσεχία, Αυστρία κ.λπ.) έλαβε μέρος και με τις Ακαδημίες του Αθηναϊκού. Μετά από μία τόσο καλή ποδοσφαιρική χρονιά, το καλοκαίρι του 2009 ο Ολυμπιακός τον ζητάει για τις Ακαδημίες του. Ακολουθώντας την συμβουλή του τότε προπονητή του στον Αθηναϊκό, που τον προόριζε για βασικό στην πρώτη ομάδα δεν αποδέχεται την τιμητική αυτή πρόταση και συνεχίζει στον Αθηναϊκό. Η αλλαγή προπονητή και η έλευση πολλών ποδοσφαιριστών μετά από πρόταση του νέου προπονητή, αποτελούν τροχοπέδη στην εξέλιξή του την περίοδο Στο τέλος του 2009 τον ζητάει δανεικό η Μεταμόρφωση, αλλά ο Αθηναϊκός δεν μπορούσε να τον δώσει. Με την πρώτη ομάδα δεν θα έχει πολλές συμμετοχές. Αγωνιζόμενος ως στόπερ με την εφηβική ομάδα δεν ξεχνάει την τέχνη του σκόρερ και πετυχαίνει 6 τέρματα. Για τρίτη χρονιά, την περίοδο , θα αγωνιστεί με την εφηβική ομάδα του Αθηναϊκού, πάλι ως στόπερ και θα πετύχει 2 τέρματα. Στις αρχές του 2011 θα τραυματιστεί, σε προπόνηση της πρώτης ομάδας και θα απουσιάσει μέχρι το τέλος της περιόδου. Τα αποτελέσματα των πανελληνίων εξετάσεων του 2011 τον οδηγούν στη Λαμία όπου θα μεταγραφεί, με τον νόμο που ισχύει για τους φοιτητές, στην ομάδα της πόλης. Εκεί θα μείνει έως τις αρχές του 2012 οπότε εγκαταλείποντας τις σπουδές του, ήταν υποχρεωμένος να επιστρέψει στον Αθηναϊκό. Το καλοκαίρι του 2012 ήρθε η πρόσκληση από τον Ηλία Σορώκο, προπονητή της ομάδας Νέων του Φωκικού και παλιό συμπαίκτη του στον Αθηναϊκό, να δοκιμασθεί στον Φωκικό. Πράγματι, μετά την δοκιμή του ήρθε η πρόταση να προπονείται με την πρώτη ομάδα και να ενισχύσει την ομάδα Νέων αρχικά και στη συνέχεια να κάνει επαγγελματικό συμβόλαιο. Έτσι, την περίοδο , εξαγοράζει την ελευθέρας του από τον Αθηναϊκό και αγωνίζεται με την ομάδα Νέων του Φωκικού στο αντίστοιχο πρωτάθλημα. Συμμετέχει σχεδόν σε όλους τους αγώνες, πλην ενός που είχε συμπληρώσει κάρτες, πάντα ως στόπερ και σημειώνει 5 τέρματα. Η πολύ καλή παρουσία του «εξαργυρώνεται» με την υπογραφή επαγγελματικού συμβολαίου με τον Φωκικό. Σε συνέντευξή του που δημοσιεύθηκε στο και αναδημοσιεύθηκε και σε άλλα blogs ο Ταξιάρχης δήλωσε, μεταξύ άλλων: «Ο άμεσος στόχος μου είναι η καθιέρωσή μου στον Φωκικό, μέσα από μια καλή πορεία της ομάδας μας. Από εκεί και πέρα αν προκύψει, μέσα από αργά και σταθερά βήματα, κάτι καλύτερο για μένα και την ομάδα καλώς να έρθει». Εμείς του ευχόμαστε να εκπληρώσει τους στόχους του και να τον καμαρώσουμε και πιο ψηλά.\n5 ΙΟΥΛΙΟΣ - ΑΥΓΟΥΣΤΟΣ - ΣΕΠΤΕΜΒΡΙΟΣ Αγιαθυμιώτικα καλοκαιρινά στιγμιότυπα ΠΛΗΘΩΡΑ ΥΛΗΣ Πάντα στο φθινοπωρινό φύλλο των «Α.Ν.» αντιμετωπίζουμε το πρόβλημα με τον αριθμό των σελίδων. Αν και φτάνουμε στις 48 σελίδες αυτές δεν επαρκούν για το σύνολο της διαθέσιμης ύλης. Σ αυτό σημαντικό ρόλο παίζουν τα ΣΚΑΡΙΜΠΕΙΑ που καλύπτουν ένα μεγάλο μέρος αυτού του φύλλου. Έτσι, είμαστε αναγκασμένοι κάποια κείμενα, που δεν είναι άμεσης επικαιρότητας, να τα μεταφέρουμε στο επόμενο φύλλο μας. Ζητάμε την κατανόηση των συντακτών τους. Στο επόμενο φύλλο θα δημοσιεύσουμε και κάποιες επιπλέον φωτογραφίες από τα ΣΚΑΡΙΜΠΕΙΑ και θα αρχίσουμε τη δημοσίευση των καταπληκτικών φωτογραφιών από την έκθεση ζωγραφικής. Είχαμε την ευκαιρία αυτό το καλοκαίρι, να περάσουμε αρκετές ημέρες στην Αγία Ευθυμία και μπορούμε να πούμε αβίαστα ότι ήταν ένα ωραίο καλοκαίρι για το χωριό μας. Μέσα από αυτές τις στήλες θα σας μεταφέρουμε κάποια καλοκαιρινά «στιγμιότυπα» και κάποιες διαπιστώσεις, έτσι όπως τα ζήσαμε ή τα μάθαμε. «Η Αγιαθυμιά είχε περισσότερο κόσμο και από τα παραλιακά χωριά», διαπίστωση ταξιτζή που την «εξομολογήθηκε» σε επιβάτη-μέλος του Δ.Σ του Συλλόγου μας. Πράγματι, ειδικά τον Αύγουστο, το χωριό μας είχε πολύ κόσμο. Το διαπίστωνες κάθε βράδυ στην πλατεία, το διαπίστωνες τα απογεύματα στο προαύλιο του Δημοτικού Σχολείου, το διαπιστώσαμε στα ΣΚΑ- ΡΙΜΠΕΙΑ. «Το μόνο που λείπει από το χωριό είναι ένα βενζινάδικο και ένα ΑΤΜ Τραπέζης και δεν θα χρειαζόταν να φύγουμε καθόλου». Η άποψη εκφράσθηκε από συγχωριανό μας και δείχνει ότι η Αγιαθυμιά τα έχει όλα, δεν της λείπει σχεδόν τίποτα κι ο καθένας μπορεί να απολαύσει την εκεί παραμονή του. Καλοκαίρι και τα μπάνια είναι απαραίτητα. Ο Σύλλογος φρόντισε να καλύψει κι αυτή την ανάγκη ερχόμενος σε συμφωνία με το αγιαθυμιώτικο ταξιδιωτικό γραφείο MIONIA TRAVEL του Θύμιου Καλπούζου. Έτσι, με μόλις 1,5 ευρώ το δρομολόγιο (με επιστροφή) για ένα μήνα μπορούσε όποιος ήθελε να απολαύσει το μπάνιο του στην Ιτέα ή την Κίρρα. Και το απόλαυσαν αρκετοί Πλήθος ξενιτεμένων Αγιοευθυμιωτών μας επισκέφθηκαν φέτος και ζωντάνεψαν ακόμη πιο πολύ το χωριό μας. Υπάρχει ειδική αναφορά σε άλλες στήλες των Α.Ν. Η εικόνα της πλατείας, κάθε βράδυ, ακόμη και τον Σεπτέμβριο ήταν εντυπωσιακή. Τα τέσσερα μαγαζιά, το ένα δίπλα στο άλλο, ήταν γεμάτα κόσμο και έκαναν μεγάλη εντύπωση στους διερχόμενους. Αρχίζοντας από το καφενείο ΤΟ ΝΕΟΝ του Θεόφιλου Δρόλαπα, συνεχίζοντας με τον ΑΚΟΝΤΙΣΤΗ, το νέο καφενείο του Κυριάκου Κυριάκη και συνεχίζοντας με το ΤΑΒΕΡΝΑΚΙ ΤΗΣ ΓΙΟΥΛΗΣ της Γιούλης Μηλιώτη και το καφενείο Ο ΠΛΑΤΑΝΟΣ του Νίκου Πατάκα όλα συγκέντρωναν κόσμο. Η οικονομική κρίση φαίνεται ότι έχει επηρεάσει περισσότερο τις ταβέρνες. Ο κόσμος έχει περιορίσει τις εξόδους του για φαγητό, αλλά και τις φορές που βγαίνει μάλλον προτιμάει τα σουβλάκια. Έτσι, το φετινό καλοκαίρι οι ταβέρνες δούλεψαν περισσότερο με σουβλάκια ενώ έκανε την εμφάνισή της και μια καινούργια «μόδα», οι κρέπες, που έκαναν θραύση μεταξύ μικρών, αλλά και μεγάλων. Όπως γνωρίζετε, τέλος Μαΐου με αρχές Ιουνίου, ο Νομός μας βρισκόταν στο επίκεντρο όλων των εκτεταμένων ερευνών για τους περίφημους Αλβανούς δραπέτες Μια απ αυτές τις μέρες διερχόμενο περιπολικό σταμάτησε έξω από το νεκροταφείο όπου βρισκόταν ένας νεαρός και ο αστυνομικός έκρινε σκόπιμο να τον ρωτήσει μήπως είναι κανείς μέσα. Και ο Θύμιος έδωσε, με τη σχετική προφορά, μία ωραία απάντηση: «Γιομάτο είναι»!!! Αυτή η έξυπνη ατάκα ήταν από τα ωραία αυτού του καλοκαιριού και κάθε φορά που συζητιόταν στις παρέες ξεκαρδίζονταν όλοι στα γέλια. Τα ΣΚΑΡΙΜΠΕΙΑ φέτος ήταν απόλυτα επιτυχημένα από πάσης πλευράς και έδωσαν μεγάλη ζωντάνια στην Αγιαθυμιά. Δεν χρειάζεται να αναφέρουμε περισσότερα εδώ αφού το μεγαλύτερο μέρος της εφημερίδας είναι αφιερωμένο σ αυτά. Η πίστα για τα αλεξίπτωτα πλαγιάς, πάνω από τον «Αγκαθιά», ολοκληρώθηκε μέσα στον Αύγουστο και έχει αρχίσει η χρήση της από μεμονωμένους αθλητές. Αναμένουμε την πραγματοποίηση και επίσημων διοργανώσεων. Φέτος ο εορτασμός της Παναγίας μας, στις 7 και 8 Σεπτεμβρίου, συνέπεσε με Σαββατοκύριακο και έτσι δόθηκε η ευκαιρία σε πολύ κόσμο και από την γύρω περιοχή και από την Αθήνα να δώσει το «παρών», ιδιαίτερα την παραμονή. Και επειδή εμείς καλοκαίρι θεωρούμε και τον Σεπτέμβριο, ο 4ος αγώνας Scramble για το Πανελλήνιο Πρωτάθλημα Κεντρικής Ελλάδας που διεξήχθη στην «Καταβόθρα», με μεγάλη επιτυχία, ήρθε να κλείσει με τον καλύτερο τρόπο το φετινό καλοκαίρι στην Αγία Ευθυμία. Προσπαθήσαμε μέσα από μερικά «στιγμιότυπα» να σας μεταφέρουμε την εικόνα του φετινού καλοκαιριού στην Αγία Ευθυμία. Θα μου πείτε ότι όλα αυτά ήταν ευχάριστα, δεν υπήρχε τίποτα αρνητικό; Αν υπήρχε κάτι αυτό ήταν ότι φέτος ο αριθμός των σφηκών ήταν αρκετά αυξημένος κάτι που όπως πληροφορηθήκαμε, υπήρχε και σε πολλά άλλα μέρη της Ελλάδας Βέβαια κι αυτό είχε το θετικό του ότι λόγω των σφηκών δεν υπήρχαν καθόλου μύγες Χωρίς ιδιαίτερα υψηλές θερμοκρασίες και με ένα αεράκι να κάνει συχνά την εμφάνισή του τα βράδια, ήταν ένα απολαυστικό καλοκαίρι. Η Αγιαθυμιά είναι ο δικός μας μικρός επίγειος παράδεισος και μακάρι να μας δίνεται η δυνατότητα να τον απολαμβάνουμε όσο το δυνατόν πιο συχνά. Σπύρος Ευστ. Κυριάκης\n6 6 ΙΟΥΛΙΟΣ - ΑΥΓΟΥΣΤΟΣ - ΣΕΠΤΕΜΒΡΙΟΣ 2013 ΜΟΝΟ ΓΙΑ ΤΑ ΣΚΑΡΙΜΠΕΙΑ ΔΕΝ ΕΙΧΕ Ο ΔΗΜΟΣ ΔΕΛΦΩΝ Με έγγραφό μας προς το Δήμο Δελφών και ενώ πρώτα είχαμε λάβει σχετικές υποσχέσεις από τον Δήμαρχο, ζητήσαμε την ενίσχυση του Δήμου για την πραγματοποίηση των ΣΚΑΡΙΜΠΕΙΩΝ 2013, αλλά και την εξόφληση τιμολογίων αξίας που αφορούσαν τα ΣΚΑΡΙΜΠΕΙΑ 2010 (επί Δημάρχου Ασημάκη Ασημακόπουλου) και ακόμη παραμένουν ανεξόφλητα. Με την βεβαιότητα, όπως προέκυπτε και από τα λεγόμενα του Δημάρχου Νίκου Φουσέκη, ότι θα υπάρξει ενίσχυση, μεταξύ των διοργανωτών συμπεριλάβαμε και το Δήμο Δελφών. Όμως, με το υπ αρ. πρωτ. (Γ.Δ.) 688/ έγγραφο του Δημάρχου κι ενώ είχε ήδη κυκλοφορήσει το πρόγραμμα των εκδηλώσεων, ενημερωθήκαμε ότι δεν μπορεί να υπάρξει καμιά ενίσχυση και ούτε λίγο ούτε πολύ να μην περιμένουμε εξόφληση των παλιών υποχρεώσεων του τ. Δήμου Άμφισσας. Το πλήρες κείμενο του εγγράφου του Δημάρχου έχει ως εξής: Αξιότιμοι κ.κ. Πρόεδρε και Γενικέ Γραμματέα, Σε συνέχεια του από 01/07/2013 αιτήματός σας για οικονομική ενίσχυση του συλλόγου σας που έχετε την τιμή να εκπροσωπείτε, θέλω να σας δηλώσω την ειλικρινή συμπαράστασή μας στο δύσκολο έργο που επιτελείτε και την ευαρέσκειά μας για το πολύτιμο έργο που προσφέρετε στον πολιτισμό της Αγίας Ευθυμίας και της ευρύτερης περιοχής. Δυστυχώς όμως ο Δήμος μας, όπως και οι υπόλοιποι ΟΤΑ της χώρας μας, ανταπεξέρχεται με τεράστια δυσκολία ακόμα και στις βασικές του υποχρεώσεις (μισθοδοσία, καύσιμα και άλλες λειτουργικές δαπάνες) λόγω της σφοδρότητας της οικονομικής κρίσης και της υποχρηματοδότησής του από την πολιτεία. Ως εκ τούτου αδυνατούμε την παρούσα στιγμή να ανταπεξέλθουμε στο αίτημά σας όπως και σε κάθε άλλο παρόμοιο αίτημα που μας υποβάλλεται από κάθε είδους συλλόγους που εδρεύουν στο Δήμο μας. Σε ό,τι αφορά οφειλές παρελθόντων ετών που έχουν τιμολογηθεί στον πρώην Δήμο Αμφίσσης, αυτές είναι δυνατόν να πληρωθούν εφόσον έχουν αναληφθεί νομίμως με δυνατότητα να συμπεριληφθούν στις συνολικές ληξιπρόθεσμες υποχρεώσεις του Δήμου Δελφών, τις οποίες και μόνο επιχορηγεί το αρμόδιο ΥΠ.ΕΣ. Για κάθε άλλη δαπάνη, η οποία δεν έχει φορολογικά υπόχρεο το Δήμο Δελφών, ως καθολικό διάδοχο και των πρώην καποδιστριακών Δήμων από τους οποίους αποτελείται, ουδεμία ευθύνη φέρουμε. Το μόνο που μπορούμε να εγγυηθούμε είναι ότι θα εξαντλήσουμε κάθε δυνατότητα που έχουμε στην κατεύθυνση της υποστήριξης των εκδηλώσεων κάθε συλλόγου του Δήμου μας με υλικοτεχνική υποδομή και εργατοτεχνικό προσωπικό όταν αυτό είναι εφικτό. Ευχόμαστε καλή επιτυχία στα εφετινά «ΣΚΑ- ΡΙΜΠΕΙΑ» και σίγουρα θα παρακολουθήσω και εγώ αρκετές από τις εκδηλώσεις τους. Με εκτίμηση Ο ΔΗΜΑΡΧΟΣ ΔΕΛΦΩΝ ΝΙΚΟΛΑΟΣ ΔΗΜ. ΦΟΥΣΕΚΗΣ Εκείνες τις ημέρες μια ανακοίνωση που εκδόθηκε από τον Δήμο Δελφών ήρθε να «επιβεβαιώσει», προσωρινά όμως, τα λεχθέντα από το Δήμαρχο για την μη χρηματοδότηση πολιτιστικών εκδηλώσεων. Η ανακοίνωση αυτή έλεγε ότι λόγω της δυσχερούς οικονομικής κατάστασης δεν θα πραγματοποιούνταν φέτος τα «Φωκικά», οι πολιτιστικές εκδηλώσεις που πραγματοποιούνταν τις τελευταίες δεκαετίες στην Άμφισσα. Είπαμε, λοιπόν, πως αφού ο Δήμος Δελφών δεν θα χρηματοδοτήσει ούτε καν τα «Φωκικά» δεν έχουμε κι εμείς απαιτήσεις. Ό,τι ισχύει για όλους το σεβόμαστε απόλυτα. Όμως, μετά την ολοκλήρωση των ΣΚΑΡΙΜ- ΠΕΙΩΝ, ξαφνικά βρέθηκαν χρήματα πρώτα για τις άλλες Δημοτικές Ενότητες (Δ.Ε.) και έπειτα και γι αυτή της Άμφισσας στην οποία ανήκει και η Αγία Ευθυμία. Με νεώτερη ανακοίνωση του Δήμου μαθαίνουμε ότι «Η Δ.Ε. Άμφισσας και η Δ.Κ. Άμφισσας, μετά την ψήφιση πίστωσης για πολιτιστικές εκδηλώσεις σε άλλες Δημοτικές Ενότητες στο τελευταίο Δημοτικό Συμβούλιο και με δεδομένη την κεντρική απόφαση για ανάλογες εκδηλώσεις, ανακαλεί την προηγούμενη απόφασή της και θα διοργανώσει, σε συνεργασία με τους τοπικούς συλλόγους, τις Πολιτιστικές Εκδηλώσεις «Φωκικά 2013», με την εξασφάλιση αντίστοιχης και ικανής πίστωσης».!!!! (τα θαυμαστικά δικά μας). Προσωπικά διαμαρτυρήθηκα έντονα γι αυτή την αντιμετώπιση, κατά την διάρκεια του απολογισμού του Δημάρχου, και ρώτησα «Η Αγία Ευθυμία δεν ανήκει στη Δ.Ε. Άμφισσας;». Ο δε Πρόεδρος της Κοινότητας Ανδρέας Σολτάτος ζήτησε να υπάρξει χρηματοδότηση έστω και εκ των υστέρων, κάτι που ο Δήμαρχος απέρριψε. Κύριε Δήμαρχε, τα ΣΚΑΡΙΜΠΕΙΑ είναι απ τις πιο σημαντικές εκδηλώσεις σε επίπεδο Νομού, αξίζουν αυτής της αντιμετώπισης; Για όλες τις εκδηλώσεις υπήρξε διάθεση, έστω και συμβολικών ποσών, μόνο για τα ΣΚΑ- ΡΙΜΠΕΙΑ δεν είχε ο Δήμος; Τι θα γίνει με τα ανεξόφλητα τιμολόγια που έχουν κοπεί στο όνομα της ΔΕΠΑΔΑ, του Νομικού Προσώπου του τ. Δήμου Άμφισσας το οποίο καταργήθηκε, και τα οποία αφορούν τα ΣΚΑΡΙΜΠΕΙΑ 2010, επί του προκατόχου σας; Τρία χρόνια μετά η τύχη τους αγνοείται, ενώ ο Σύλλογός μας έχει εξοφλήσει από τότε όλες τις δαπάνες που αφορούσαν τις εκδηλώσεις. Αλλά για να μην αδικούμε το Δήμο Δελφών, ας δούμε ποια ήταν η συνεισφορά του στα φετινά ΣΚΑΡΙΜΠΕΙΑ: η εξέδρα, μερικοί επιπλέον κάδοι ανακύκλωσης τις ημέρες των εκδηλώσεων και η καθαριότητα των κοινόχρηστων χώρων, κυριολεκτικά την ημέρα που άρχιζαν οι εκδηλώσεις, για την οποία χρειάστηκαν πολλές προσπάθειες του Προέδρου. Κύριε Δήμαρχε, δεν βοηθήσατε στα ΣΚΑ- ΡΙΜΠΕΙΑ και το έχουμε παράπονο. Φροντίστε στο υπόλοιπο της θητείας σας να ανταποδώσετε ένα μέρος της αγάπης που σας έχει δείξει ο τόπος μας. Σπύρος Ευστ. Κυριάκης ΚΙ ΑΛΛΕΣ ΠΡΟΣΦΟΡΕΣ ΑΠΟ ΤΗΝ ΑΝΑΣΤΑΣΙΑ ΣΕΛΕΚΟΥ Από τότε που γνωρίσαμε την Αναστασία Σελέκου - Τσόπανου, την θετή κόρη του Γιάννη Σκαρίμπα, δεν έχει υπάρξει φορά που να επισκέφθηκε την Αγία Ευθυμία και να μην μας έδειξε την αγάπη της. Κάθε φορά που θα μας τιμήσει με την παρουσία της δεν θα ρθει με «άδεια χέρια». Όλο και κάποιο προσωπικό αντικείμενο του μπαρμπα-γιάννη θα μας προσφέρει εμπλουτίζοντας έτσι το μικρό μας μουσείο. Αυτή τη φορά μας έφερε το παλιό ρολόι του Σκαρίμπα καθώς και ένα χράμι και μια πάντα από το κρεβάτι που κοιμόταν. Ασφαλώς πολύτιμα κειμήλια για το μικρό μας μουσείο. Μας συγκινεί το ενδιαφέρον και η αγάπη της Αναστασίας Σελέκου και της οικογένειάς της για τον τόπο μας, τον τόπο που γέννησε τον Γιάννη Σκαρίμπα. Ευχαριστούμε θερμά κι εκείνη και την οικογένειά της για τις συνεχείς προσφορές τους και να είναι σίγουροι ότι κι εμείς τους αγαπάμε και τους νιώθουμε δικούς μας ανθρώπους.\n7 ΙΟΥΛΙΟΣ - ΑΥΓΟΥΣΤΟΣ - ΣΕΠΤΕΜΒΡΙΟΣ Έγραψαν για την έκθεση ζωγραφικής και αγιογραφίας Εντυπώσεις από το βιβλίο επισκεπτών Με μεγάλη χαρά απόλαυσα το δημιουργικό ταλέντο των συγχωριανών μου «καλλιτεχνών» έτσι όπως παρουσιάστηκε στο «Πνευματικό Κέντρο» του χωριού μας. Θαυμάσιες δουλειές που ομόρφυναν την παραμονή μας εδώ και μας ταξίδεψαν σε τοπία και ιδέες. Συγχαρητήρια στους συμμετέχοντες και στο Σύλλογο του χωριού μας, που με τόση αγάπη και προσπάθεια προβάλλουν ό,τι αξιόλογο υπάρχει στον τόπο μας. Ευσταθία Αγγελή Συγχαρητήρια στον Σύλλογο για την πρωτοβουλία της έκθεσης και φυσικά το θαυμασμό μας για το μεράκι και το ταλέντο των φωτογράφων μας. Θύμιος και Στέλλα Αλεξανδρή Μπράβο στην Αγία Ευθυμία που έχει να παρουσιάσει τέτοια δείγματα αξιόλογης αγιογραφικής και φωτογραφικής τέχνης, που δεν συναντάς σε άλλους πιο πολυάνθρωπους οικισμούς. Εύχομαι ανάπτυξη στο χωριό και προκοπή στους κατοίκους του. Νίτσα Αργυροπούλου Σταθοπούλου Συγχαρητήρια στους τοπικούς μας καλλιτέχνες!!! «Ανώνυμος» Με λίγες εικόνες «κλείστηκε» η ομορφιά του τόπου μας. Αξίζει ένα εύγε κι ένα ευχαριστώ στους άξιους φωτογράφους μας, που την αγάπη τους για τον άγονο πατρογονικό χώρο τον μετουσίωσαν σε εικόνες. Και πάλι συγχαρητήρια κι ευχαριστούμε. Ευθύμιος Κ. Γλυμής Συγχαρητήρια για την φιλοξενία σας! Εύχομαι ό,τι καλύτερο για τον τόπο και τους ανθρώπους του Λεωνίδας Γουλιώτης «ΑΠΟ ΚΑΡΔΙΑΣ ΑΓΙΑΘΥΜΙΑ» ΤΡΑΓΟΥΔΙΑ ΤΟΥ ΣΤΑΜΑΤΗ ΛΑΛΛΑ ΠΟΥ ΜΙΛΟΥΝ ΣΤΗΝ ΚΑΡΔΙΑ ΚΑΙ ΘΥΜΙΖΟΥΝ ΤΙΣ ΡΙΖΕΣ ΜΑΣ Το CD διατίθεται από το δημιουργό του τηλεφωνώντας στο και τα καταστήματα: ΤΥΠΟΣ του Στάθη Ρίζου στην Άμφισσα. Σούπερ Μάρκετ ΒΟΡΡΙΑΣ στην Αγία Ευθυμία. Καφενείο Θεόφιλου Δρόλαπα στην Αγία Ευθυμία. Ταβέρνα ΤΟ ΑΠΡΟΣΜΕΝΟ στην Αγία Ευθυμία. Μπράβο σας!!! Για τις όμορφες φωτογραφίες σας που δείχνουν το ταλέντο σας, αλλά και τα ψυχικά σας χαρίσματα Εξίσου ιδιαίτερες είναι και οι αγιογραφίες σας καθώς δείχνουν τις χαρισματικές σας διαθέσεις. Ειρήνη από Αθήνα Συγχαρητήρια Υπέροχες χειροποίητες αγιογραφίες, φωτογραφίες που ταξιδεύουν το νου και ενδιαφέρουσες ομιλίες!! Καλή συνέχεια! Έλενα Συγχαρητήρια σε όλους τους φωτογράφους. Απίθανες οι φωτογραφίες σας. Σας αξίζουν πολλά μπράβο. Να είστε καλά και να υποστηρίζετε τον Σύλλογό μας. Σωτηρία Ηλιοπούλου Αγαπώ πολύ τον τόπο μου και μέσα απ τη φωτογραφία προσπαθώ να δείξω αυτή την περίεργη ομορφιά του! Συγχαρητήρια σε όλους αυτούς που διοργάνωσαν την όμορφη αυτή εκδήλωση. Γεωργία Κόλλια Ανέλπιστα άρτιο και ξεχωριστά δημιουργικό το αποτέλεσμα! Και σ ανώτερα. Μαρία Κονιτοπούλου Συγχαρητήρια. Σας ευχόμεθα πάντα καλές επιτυχίες. Ευγενία Λάζαρη Με λίγα λόγια ομορφιά, φύση και αγνότητα αποτυπωμένες σε φωτογραφίες. Συγχαρητήρια στους φωτογράφους που ήταν στην κατάλληλη θέση την σωστή στιγμή. Δημήτρης Λ. Ως κάτοικος της Αθήνας δεν είχα την τύχη να γνωρίσω και να δω πολλά τοπία και πλευρές αυτού του όμορφου τόπου. Όμως, μέσα από αυτή την μικρή έκθεση κατάφερα να δω αρκετά πράγματα μέσα από τα μάτια των κατοίκων του χωριού. Επίσης, είδα την αγάπη και την επιθυμία των ανθρώπων που ζουν εδώ να διατηρήσουν μια πολιτιστική άποψη άγνωστη, δυστυχώς, για πολύ κόσμο που ζει στην πόλη Αργυρώ Μπίνη Συγχαρητήρια σε όλους τους δημιουργούς. Να έχετε έμπνευση και να δίνετε ζωή στον όμορφο τόπο σας. Κων/νος Πασσάς (ηθοποιός) Συγχαρητήρια, Συγχαρητήρια, Συγχαρητήρια!!! Τασούλα Σολτάτου Συγχαρητήρια σε όλους τους δημιουργούς. ΜΠΡΑΒΟ ΣΑΣ παιδιά, αξίζουν ΠΟΛΛΑ. Κώστας Στελίγκος Νικολόπουλος Συγχαρητήρια σε όλους σας Το Δ.Σ. Του Συλλόγου Εθελοντών Αιμοδοτών Άμφισσας «ΟΙ ΑΓΙΟΙ ΑΝΑΡΓΥΡΟΙ» Η εθελοντική αιμοδοσία είναι πολιτισμός. Συγχαρητήρια στην Αϊ-Θυμιά!!! Έχεις απλόχερα τοπία φαίνονται από τις υπέροχες φωτογραφίες πίστη και βαθιές ρίζες φαίνονται από την αγάπη στην αγιογραφία και λεβέντες ανθρώπους που ζουν στο σήμερα, αλλά αντλούν την δύναμη από την ιστορία και τους προγόνους τους. Καλή αντάμωση ξανά!!! Χρίστος Τσιαμούλης (Τραγουδιστής Μουσικός)\n8 8 ΙΟΥΛΙΟΣ - ΑΥΓΟΥΣΤΟΣ - ΣΕΠΤΕΜΒΡΙΟΣ 2013 Οδηγίες για την αντιμετώπιση των εμέτων στο σπίτι Π ολύ τότε το βρέφος μπορεί να σιτισθεί ως συνήθως. συχνά οι γονείς έρχονται αντιμέτωποι με τον έμετο όποια και αν είναι η αιτιολογία του. Συνηθέστερα οι έμετοι οφείλονται σε ιογενείς γαστρεντερίτιδες αλλά μπορεί να συνοδεύουν οποιαδήποτε εμπύρετη λοίμωξη. Έμετος επίσης μπορεί να προκληθεί και από έντονο βήχα. Το καλοκαίρι συχνή αιτία εμέτων είναι οι τροφικές δηλητηριάσεις από τοξίνες στα τρόφιμα. Στις λιγότερο συχνές αλλά πολύ σοβαρές αιτίες εμέτου είναι οι λοιμώξεις του ουροποιητικού ή του κεντρικού νευρικού συστήματος, οι κακώσεις της κεφαλής, η χειρουργική κοιλιά. Ο έμετος είναι μια εμπειρία που φοβίζει τα παιδιά και περισσότερο τους γονείς. Η ψυχραιμία στην αντιμετώπιση είναι απαραίτητη για την ταχεία ανάρρωση του παιδιού. Στο πλείστο των περιπτώσεων η αντιμετώπιση των εμέτων με ήπια συχνότητα μπορεί να γίνει στο σπίτι, εκτός και εάν πρόκειται για σοβαρότερες καταστάσεις οπότε και απαιτείται ιατρική βοήθεια. Συμβουλές για την από του στόματος ενυδάτωση του παιδιού στο σπίτι: Α. Βρέφη 3-6 μηνών που θηλάζουν αποκλειστικά: Εάν το βρέφος κάνει μόνο έναν έμετο, τότε συνεχίζεται ο θηλασμός από το ένα μόνο στήθος κάθε 1-2 ώρες. Εάν κάνει παραπάνω από έναν έμετο τότε ο θηλασμός γίνεται κάθε λεπτά και έχει πεντάλεπτη διάρκεια (μικρά και συχνά γεύματα). Εάν περάσουν τέσσερις ώρες χωρίς εμέτους, τότε το βρέφος μπορεί να θηλάσει ως συνήθως. Εάν οι έμετοι συνεχίζονται τότε θα πρέπει να χορηγηθεί πόσιμο διάλυμα ηλεκτρολυτών (5-10 ml κάθε 5 λεπτά) για τις επόμενες τέσσερις ώρες και εάν το βρέφος ανταποκριθεί μπορεί να ξεκινήσει να θηλάζει κάθε μισή ώρα για πέντε λεπτά μέχρι να επανέλθει σταδιακά στο σύνηθες πρόγραμμά του. Β. Βρέφη 3-6 μηνών που σιτίζονται με συμπλήρωμα: Εάν το βρέφος κάνει μόνο έναν έμετο, τότε συνεχίζεται η σίτιση κανονικά. Εάν κάνει παραπάνω από έναν έμετο τότε χορηγείται διάλυμα ηλεκτρολυτών για τις ακόλουθες οκτώ ώρες ως εξής: τις πρώτες τέσσερις ώρες χορηγούνται 5-10 ml διαλύματος κάθε 5 λεπτά και εφόσον υπάρχει ανταπόκριση, τις ακόλουθες τέσσερις ώρες διπλασιάζεται η ποσότητα. Εάν περάσουν οκτώ ώρες χωρίς εμέτους, Γ. Βρέφη 6-12 μηνών που σιτίζονται με στέρεες τροφές: Εάν το βρέφος κάνει μόνο έναν έμετο, τότε συνεχίζεται η σίτιση κανονικά. Εάν κάνει παραπάνω από έναν έμετο τότε χορηγείται διάλυμα ηλεκτρολυτών για τις ακόλουθες οκτώ ώρες ως εξής: τις πρώτες τέσσερις ώρες χορηγούνται 5-10 ml διαλύματος κάθε 5 λεπτά και εφόσον υπάρχει ανταπόκριση, τις ακόλουθες τέσσερις ώρες διπλασιάζεται η ποσότητα. Εάν περάσουν οκτώ ώρες χωρίς εμέτους, τότε το βρέφος μπορεί σταδιακά να αρχίσει να σιτίζεται με το γάλα του και με ήπιες τροφές όπως δημητριακά, μπανάνες ή βρεφικές κρέμες. Μετά από ώρες το βρέφος μπορεί να επανέλθει στο τακτικό του διαιτολόγιο. Δ. Παιδιά >12 μηνών: Στα παιδιά άνω των 12 μηνών η καλύτερη αντιμετώπιση των εμέτων γίνεται με την χορήγηση νερού ή και θρυμματισμένου πάγου και καλύτερα να αποφεύγεται προσωρινά η χορήγηση γάλακτος και γαλακτοκομικών προϊόντων. Συνίσταται επίσης η χορήγηση ηλεκτρολυτικών διαλυμάτων στα οποία όμως έχει προστεθεί μικρή ποσότητα (περίπου 3 ml) μη όξινου χυμού ως βελτιωτικό γεύσης. Τα υγρά χορηγούνται αρχικά σε μικρές ποσότητες (5-10 ml κάθε 5 λεπτά) με σταδιακή αύξηση και εφόσον υπάρξει ανταπόκριση, μετά από οκτώ ώρες μπορεί να γίνει σταδιακή χορήγηση ήπιων τροφίμων όπως φρυγανιά, ρύζι, πατάτα, σούπα. Μετά από 24 ώρες χωρίς εμέτους το παιδί μπορεί να επανέλθει σταδιακά στο καθημερινό του διαιτολόγιο, πλην των γαλακτοκομικών τα οποία προτείνεται να επανεισάγονται στο διαιτολόγιο 2-3 ημέρες αργότερα. Από του στόματος διαλύματα ενυδάτωσης (oral rehydration solutions) Τα έτοιμα διαλύματα ηλεκτρολυτών για από του στόματος ενυδάτωση κυκλοφορούν υπό τη μορφή σκόνης. Η συνήθης διάλυση είναι ένα φάκελος σε 200 ml νερού. Ο τρόπος χορήγησης αναφέρεται στις ανωτέρω οδηγίες. Τα υδατικά αυτά διαλύματα εκτός από ενυδάτωση προσφέρουν γλυκόζη (για κάλυψη κάποιων θερμιδικών αναγκών) αλλά και ηλεκτρολύτες (οι οποίοι χάνονται με τους εμέτους). Πότε πρέπει να ζητηθεί ιατρική βοήθεια: Σε μία ιογενή γαστρεντερίτιδα αναμένεται ο έμετος να σταματήσει εντός 12 με 24 ωρών. Σημαντικό είναι το παιδί να παραμείνει ψύχραιμο και να δέχεται στοργή και φροντίδα σε ένα ήρεμο περιβάλλον. Ο ύπνος βοηθάει στον περιορισμό των επεισοδίων εμέτου. Εάν το παιδί νιώθει ναυτία καλό θα είναι να μην πιεστεί όσον αφορά την λήψη υγρών. Παρά όμως όλα τα ανωτέρω, ίσως η προσπάθεια για από του στόματος ενυδάτωση στο σπίτι να αποτύχει. Απαιτείται ιατρική βοήθεια όταν παρατηρηθούν τα εξής: -έντονη κακουχία και καταβολή, επιδείνωση της κατάστασης με την πάροδο του χρόνου -ακατάπαυστοι έμετοι διάρκειας 4 ωρών ή έμετοι που διαρκούν πάνω από 24 ώρες -σημεία αφυδάτωσης (στεγνό στόμα, ελάχιστα ή καθόλου ούρα, απουσία δακρύων). Σημεία και συμπτώματα που είναι ανησυχητικά και χρειάζεται επείγουσα ιατρική βοήθεια είναι τα εξής: -ηλικία <3 μηνών -υψηλός πυρετός που δεν υφίεται εύκολα με τα αντιπυρετικά -σύγχυση, πονοκέφαλος, δυσκαμψία του αυχένα -έμετοι με αίμα -έντονος πόνος στην κοιλιά που δεν υποχωρεί -ιστορικό κάκωσης της κεφαλής ή της κοιλιάς -υποψία δηλητηρίασης από χημικές ή φυτικές ουσίες Τέλος, στα παιδιά που πάσχουν από σακχαρώδη διαβήτη, μεταβολικά νοσήματα, δρεπανοκυτταρική αναιμία, ανοσοκαταστολή (HIV, μεταμόσχευση οργάνων, χημειοθεραπεία, χρόνια χρήση κορτιζόνης), άλλα χρόνια νοσήματα, καθώς και στα παιδιά που δεν μπορούν να λάβουν την φαρμακευτική τους αγωγή λόγω των εμέτων, δεν θα πρέπει να υπάρχει καθυστέρηση στην αναζήτηση ιατρικής βοήθειας. Ο έμετος δημιουργεί πανικό στο παιδί και στο περιβάλλον του. Απαραίτητη είναι η ψύχραιμη αντιμετώπιση. Όταν όμως υπάρχει και η παραμικρή αμβιβολία καλό θα είναι να ειδοποιείται ο παιδίατρος που παρακολουθεί το παιδί και γνωρίζει το ιστορικό του. Μάρθα Ρενιέρη-Καρανάσου Παιδίατρος Σημείωση Α.Ν.: Η Μάρθα Ρενιέρη-Καρανάσου είναι σύζυγος του Ευθυμίου Ηλ. Καρανάσου. Την ευχαριστούμε πολύ για την συνεργασία της και για το πολύ ενδιαφέρον άρθρο της. Θα συνεχίσουμε τη δημοσίευση και στο επόμενο φύλλο μας.\n9 ΙΟΥΛΙΟΣ - ΑΥΓΟΥΣΤΟΣ - ΣΕΠΤΕΜΒΡΙΟΣ ΚΑΤΑΓΡΑΦΟΝΤΑΣ ΤΗΝ ΠΑΡΑΔΟΣΗ ΤΟΥ ΤΟΠΟΥ ΜΑΣ > Του Ζαχαρία Ηλιόπουλου Είναι γνωστό ότι η προφορική παράδοση, πέραν της σημασίας της, αποτελεί και ένα τρόπο μετάδοσης της λαογραφίας και της ιστορίας κάθε περιοχής από γενιά σε γενιά, άλλοτε συμπληρωματικά και άλλοτε αποκλειστικά. Στο χωριό μας συγκεκριμένα υπάρχει ένας πλούτος παράδοσης, που προσπαθώ να καταγράψω όσο γίνεται περισσότερες μαρτυρίες. Η αναζήτηση και η αρχή καταγραφής έγινε το 1981 όταν σε συζητήσεις με χωριανούς μας, αλλά και κυρίως με τον μπάρμπα μου τον Θύμιο Δρόλαπα, τον Σαλπάρα, βρήκα το πατρικό σπίτι του λογοτέχνη Γιάννη Σκαρίμπα και αφού ενημέρωσα τον τότε Πρόεδρο του χωριού μας Θύμιο Παππά, έφτιαξα αναμνηστική πλάκα, τα έξοδα της οποίας κάλυψε ο ίδιος και την τοποθέτησα στο σημείο που βρίσκεται σήμερα. Κατόπιν η ενασχόλησή μου με τα κοινά από το 1995 για 8 συνεχή χρόνια, επί προεδρίας Λουκά Τριανταφύλλου και από τη θέση του αντιπροέδρου, με έφερε πιο κοντά με τους ανθρώπους της κοινωνίας μας και έτσι διευκόλυνε τις συζητήσεις για ό,τι αφορά το χωριό μας. Οι ιστορίες ήταν πολλές και ατελείωτες, γι αυτό δεν άργησα να προμηθευτώ ένα μικρό κασετόφωνο και να μαγνητοφωνώ τις συνομιλίες μας έτσι αυθόρμητα, όπως μου τις έλεγαν με τον δικό του τρόπο ο καθένας και στη δική του γλώσσα. Η έρευνα δεν έχει λογική ούτε κανόνες και παίρνεις χρήσιμες πληροφορίες και από ανθρώπους που δεν θα περίμενες, αλλά δικαιολογημένα, μιας και όλοι ζούμε στην ίδια κοινωνία και όλοι όλο και κάτι έχουμε ακούσει ή έχουμε δει και ανάλογα με τα ενδιαφέροντά του ο καθένας συγκρατεί αυτό που τον ενδιαφέρει. Το αποτέλεσμα δεν άργησε να φανεί για το τι κρύβει η παράδοσή μας και τα θέματα βγήκαν από μόνα τους. Αρχαιολογία, Ιστορία, Λαογραφία, θαύματα αποδιδόμενα στον εδώ πολιούχο μας Άγιο Ευθύμιο, παράξενες ιστορίες και άλλα Γενικά μπορώ να πω πως σε όλη μου την έρευνα πολλές πληροφορίες είναι αξιόπιστες, μερικές ίσως φανταστικές, όλες μαζί όμως είναι στοιχεία της τοπικής μας παράδοσης. Άλλωστε, δεν ισχυρίζομαι ότι έκλεισε το θέμα εδώ και δεν αμφιβάλλω ότι κάποιοι θα ανακαλύψουν παραλείψεις, ωστόσο ελπίζω ότι με την έρευνά μου συμβάλλω στη διατήρηση της πολιτιστικής μας κληρονομιάς. Οι συζητήσεις και οι καταγραφές γινόντουσαν άλλες στην Κοινότητα και άλλες στα σπίτια των ευγενικών συγχωριανών μου και τους ευχαριστώ πολύ γι αυτό. Και αν είχα κάποιες δυσκολίες από μέρους μου για την καταγραφή τους, η ανάδειξη αυτών των θεμάτων έχει μεγαλύτερες δυσκολίες, αλλά όπως απόψε εδώ, πιστεύω με τη συνεργασία ανθρώπων που έχουν ανάλογη παιδεία θα φέρουμε εις πέρας αυτή την αποστολή. Απόψε λοιπόν θα σας παρουσιάσουμε το αποτέλεσμα μιας έρευνας που προέκυψε μέσα από την προφορική παράδοση και μας οδήγησε σ αυτήν εδώ την εκδήλωση για τον «ΑΣΤΡΑΠΟΓΙΑΝΝΟ». Ενδεικτικά όμως θα ήθελα να αναφερθώ σε κάποια ενδιαφέροντα περιστατικά προφορικής παράδοσης που έφτασαν ως τις μέρες μας και αφορούν το χωριό μας, που είναι μια δεξαμενή ποικίλων και πλούσιων αφηγήσεων. Έτσι, πριν 15 χρόνια, αξιοποιώντας κάποιες πληροφορίες, οδηγήθηκα κοντά στο ρέμμα «ΚΑΚΟΡΕΜΜΑ» (είναι αυτό που ξεκινάει από εδώ δίπλα μας απ το Λούμπακα και φτάνει ως την Καμιώτσα). Εκεί είδα σ ένα βράχο σκαλισμένη μια τρύπα με άνοιγμα 60Χ70 εκατοστά και βάθους 2 μέτρων, την οποία και φωτογράφισα. Στη συνέχεια απευθύνθηκα στην Αρχαιολογική Υπηρεσία Δελφών, στο Μουσείο Άμφισσας, και μου είπαν ότι η τρύπα αυτή ήταν αρχαίος λατρευτικός χώρος. Κατόπιν, ψάχνοντας, βρήκα τον ιδιοκτήτη του χωραφιού που έχει το σκάλισμα στο βράχο και έτσι απευθύνθηκα στο γιο του τον Γιώργο, του Κώστα Καραχονδρού και του λέω: - Γιώργο, στη θέση προς το «ΚΑΚΟ- ΡΕΜΜΑ» έχετε ένα χωράφι με μια τρύπα σκαλισμένη σ ένα βράχο. - Πού, στο «ΚΟΝΟΣΤΑΣΙ»; - Πώς είπες, του λέω. - Εικονοστάσι, μου λέει. - Πώς ξέρεις ότι το λένε έτσι; - Μου το είπε ο πατέρας μου όταν ήμουν μικρός και πήγαινα κοντά του στα πρόβατα! Να λοιπόν μια περίπτωση προφορικής παράδοσης, που μας δείχνει πώς έφτασε από στόμα σε στόμα μια ονομασία λατρευτικού χώρου κατά τους αρχαιολόγους και «ΕΙΚΟΝΟΣΤΑΣΙ» κατά τη σημερινή καθημερινή μας γλώσσα και θρησκευτική αντίληψη, που είναι βέβαια το ίδιο πράγμα. Επόμενο περιστατικό είναι αυτό που βρήκα και δεν θα αποκαλύψω απόψε, ότι γνωρίζω το σόι απ το χωριό μας απ το οποίο γινόταν επιλογή κοριτσιών για ΙΕ- ΡΕΙΕΣ στο Μαντείο των Δελφών. Δηλαδή και αυτή η πληροφορία, αν δεν έχει αλλοιωθεί μέσω των μεταδόσεων της παράδοσης, άντεξε χρόνια περίπου και έφτασε ως τις μέρες μας. Ένα άλλο γεγονός είναι όταν σε μια μάχη που γινόταν στην ΚΟΥΣΚΙΑ (θέση που βρίσκεται μεταξύ Αγίας Ευθυμίας και Άμφισσας), μάχη μεταξύ ΕΛΛΗΝΩΝ και ΤΟΥΡΚΩΝ το 1694 κατά τη διάρκεια Τουρκοβενετικών πολέμων, τραυματίστηκε βαριά ο Επίσκοπος Σαλώνων ΦΙΛΟ- ΘΕΟΣ ΧΑΡΙΤΟΠΟΥΛΟΣ, που κατάγεται απ το χωριό μας και η τοπική παράδοση λέει ότι οι συμπολεμιστές του τον μετέφεραν σε μια σπηλιά βόρεια του χωριού μας στη θέση «ΚΟΥΜΠΑΡΑ», όπου και εκοιμήθη. Πέθανε λοιπόν λόγω των τραυμάτων του. Και πάλι αξιοποιώντας πληροφορίες βρήκα αυτή τη σπηλιά, που είναι πάρα πολύ δύσκολο να την εντοπίσεις. Τέλος φτάνουμε στο θέμα της αποψινής μας εκδήλωσης για τις Ρίζες του «ΑΣΤΡΑ- ΠΟΓΙΑΝΝΟΥ», μια έρευνα που έκανα το 2002 βασισμένη σε χωριανούς μας και για ό,τι ενδιαφέρον βρέθηκε θα σας μιλήσει ο κ. ΘΥΜΙΟΣ ΓΛΥΜΗΣ. Σας ευχαριστώ Σημείωση «Α.Ν.»: Το παραπάνω αποτελεί το κείμενο της ομιλίας του τ. Αντιπροέδρου της Κοινότητάς μας Ζαχαρία Ευθ. Ηλιόπουλου στην εκδήλωση για τον ΑΣΤΡΑΠΟΓΙΑΝΝΟ, η οποία πραγματοποιήθηκε στις 7 Αυγούστου, στον προαύλιο χώρο του Αγίου Ευθυμίου, στα πλαίσια των εκδηλώσεων ΣΚΑΡΙΜΠΕΙΑ 2013.\n10 10 ΙΟΥΛΙΟΣ - ΑΥΓΟΥΣΤΟΣ - ΣΕΠΤΕΜΒΡΙΟΣ 2013 Αστραπογιαννοσ > Του Ευθυμίου Κ. Γλυμή Τ ρίτη, 29 Μαΐου του Τα βάρβαρα στίφη εισβάλλουν στη Βασιλεύουσα. Ἡ πόλις ἐάλω! Η χιλιόχρονη Βυζαντινή Αυτοκρατορία καταλύεται. Έκτοτε και για 4 αιώνες το Γένος των Ελλήνων θα ζήσει κάτω από την πιο στυγνή επικυριαρχία. Τετρακόσια χρόνια σκλαβιάς! Ο απολίτιστος κατακτητής με το παραμικρό έσπερνε τον τρόμο και κατέπνιγε στο αίμα κάθε απόπειρα αποτίναξης του ζυγού. Κάτω απ αυτές τις συνθήκες η ορθόδοξη εκκλησία μας και οι ταγοί της ανέλαβαν έργο ιεραποστολικό. Υπήρξαν οι καθοδηγητές της φυλής μας. Διατήρησαν αλώβητη την Πίστη στην θρησκεία των προγόνων. Στα μοναστήρια μας, εκεί όπου η σκιά του κατακτητή δεν είχε εύκολη πρόσβαση, οι ταπεινοί καλόγεροι, με την οκτάηχο και το ψαλτήρι, δίδασκαν στα σκλαβόπουλα «τι είχαν, τι έχουν και τι τους πρέπει». Πόσο δίκιο έχει ο ποιητής, όταν αποκαλεί το τριμμένο ράσο κατασάρκι στην Αγία Τράπεζά μας! Με αυτές τις προϋποθέσεις και με τον ιδεατισμό του Μαρμαρωμένου Βασιλιά και του ότι «πάλι με χρόνια και καιρούς πάλι δικά μας θα ναι» ανατράφηκαν γενιές και γενιές σκλάβων. Ραγιάδων. Η Επανάσταση του 1821 δεν ήρθε τυχαία, ούτε απροσδιόριστα και απροσδόκητα. Για χρόνους πολλούς στις καρδιές των σκλάβων καλλιεργήθηκε ο πόθος της λευτεριάς. Με αυτόν ανατράφηκαν τα νειάτα. Και με την λαχτάρα να σημάνουν και πάλι οι καμπάνες της Αγιά-Σοφιάς. Κι όμως η μέρα του ξεσηκωμού άργησε να φανεί. Η 25η Μαρτίου του 1821 ήταν η κορωνίδα των προσπαθειών του Γένους να αποτινάξει τον εχθρικό ζυγό και να αποκτήσει εθνική υπόσταση και οντότητα. Προηγήθηκαν πολλές προσπάθειες, που δεν είχαν ευνοϊκό αποτέλεσμα και πότισαν το χώμα μας με άφθονο αίμα. Αυτός ο τόπος, ο δικός μας, μπορεί να μην έχει πλούσια υδροφορία, έχει όμως αγιαστεί με αίμα ηρώων. Με το πέρασμα των χρόνων, μετά τον αρχικό κατακλυσμό και τις άκαρπες αποτυχημένες απόπειρες, πολλές από τις οποίες είχαν υποκινηθεί από ξένες δυνάμεις, που απέβλεπαν στα δικά τους συμφέροντα, σχηματίστηκε η πεποίθηση ότι η λευτεριά θα ερχόταν με την αγωνιστικότητα των Ελλήνων και μόνο. Οι ξένοι, όλοι οι ξένοι και τότε και πάντα μόνο τα δικά τους σχέδια υπηρετούσαν και επιδιώκουν. Δεν υπολόγιζαν τους ραγιάδες. Οι ισχυροί και τότε και τώρα και πάντοτε δεν παρέχουν βοήθεια εάν κάπου δεν αποβλέπουν. Ο Εθνικός μας ποιητής, ο Διονύσιος Σολωμός, γλαφυρά το αναφέρει στον Εθνικό μας Ύμνο: «Δεν είναι εύκολες οι θύρες εάν η χρεία τες κουρταλεί». Με δεδομένη λοιπόν τη γνώμη, τη βεβαιότητα και την απόφαση ότι η λευτεριά θα καταχτιόταν από τους ίδιους και δεν θα χαριζόταν, άρχισαν να δημιουργούνται ομάδες και κινήματα, παράλληλα με την υποδαύλιση του πόθου της απελευθέρωσης. Είναι οι αρματολοί και οι κλέφτες. Οι αντρειωμένοι. Εκείνοι που μη αντέχοντας την σκλαβιά ανέβηκαν στα βουνά και σιγάσιγά οργανώθηκαν. Είναι οι παιδαγωγοί των αγωνιστών του 21. Κοντά τους οι πρωταγωνιστές του Εθνικού ξεσηκωμού διδάχτηκαν την τέχνη του πολέμου και όταν οι συνθήκες ωρίμασαν ύψωσαν τα μπαϊράκια της Λευτεριάς. Ο δικός μας ο τόπος, ο πετροσπαρμένος, έχει να επιδείξει πληθώρα τέτοιων ανδρών. Από πλευράς Ιερατείου ας θυμηθούμε τον ιερομόναχο Καβρίκα, που δασκάλεψε στη νησίδα του Αγίου Κωνσταντίνου, στο Γαλαξείδι, τον ιερομόναχο Χριστόφορο και τον διδάσκαλο του Γένους Νικόδημο Καβάσιλα, που δίδαξε στο χωριό μας μα κυρίως στο μοναστήρι της Βαρνάκοβας στο «Αρκάδι» της Ρούμελης. Μπορούμε άραγε να μην μνημονεύσουμε εδώ την προσφορά του πρωτομάρτυρα Επισκόπου Σαλώνων Φιλόθεου; Κι αυτός γέννημα της Αη-Θυμιάς είναι. Από την πλευρά των προεπαναστατικών αγωνιστών πλούσια είναι η παρουσία της πατρικής μας γης. Ας θυμηθούμε τους Καλπουζαίους, τον Γιάννη και τον Γιώργο Καραπλή, τον Δεδούση, τον Ανδρέα Ηλιόπουλο και τόσους άλλους που κοσμούν το πάνθεον των ηρώων της εποχής εκείνης. Αρκετοί απ αυτούς έδρασαν και τα χρόνια του Ιερού Αγώνα. Για τους συμμέτοχους του αγώνα αυτού αρκεί να ανατρέξουμε στα κείμενα του Θύμιου του Σταθόπουλου, όπως αποτυπώθηκαν στον Α τόμο του βιβλίου του «Η Φωκίδα της Επανάστασης». Εκεί θα συναντήσουμε τα ονόματα 149 Αγιοευθυμιωτών αγωνιστών. Με βάση τα πληθυσμιακά δεδομένα του τόπου μας, των χρόνων εκείνων, ο αριθμός αυτός είναι πρωτοφανής. Δεν μνημονεύτηκαν μέχρι τώρα, όχι τυχαία, τα ονόματα κάποιων προεπαναστατικών αγωνιστών. Αναφερόμαστε στους Βρυκόλακα, Κωσταντάρα και Αστραπόγιαννο. Μια εκδοτική προσπάθεια του Συλλόγου μας, το έτος 2003, με τίτλο τα ονόματα που προαναφέρθηκαν, έφερε στο προσκήνιο κείμενα του Αριστοτέλη Βαλαωρίτη, του Ανδρέα Καρκαβίτσα, του Κώστα Κρυστάλλη, του Τάκη Λάππα και του Κωνσταντίνου Σάθα, καθώς και του δικού μας Θύμιου Τ. Δρόλαπα, που αναφέρονται σε αυτούς. Με λογοτεχνικό κυρίως τρόπο παρουσιάζεται και εξυμνείται η δράση τους. Και η λεβεντιά τους. Αξιόλογη και αξιομνημόνευτη είναι επίσης η αναφορά και στους ήρωες αυτούς του ιστορικού συγγραφέα Στέφανου Ν. Αβραμόπουλου, στους δύο τόμους των «Προεπαναστατικών ηρωικών μορφών» του. Θα περιοριστούμε σήμερα να αναφερθούμε στον τρίτον απ αυτούς: Τον Αστραπόγιαννο. Κι όλα αυτά με αφορμή κάποιες άκομψες φωνές, που πολλά αμφισβήτησαν. Για τον Αστραπόγιαννο, λοιπόν, μπορεί να δημιουργηθούν οι παρακάτω απορίες, που αφορούν: α. Στον τόπο της καταγωγής του. β. Στο ποιο ήταν το βαφτιστικό του όνομα και\n11 ΙΟΥΛΙΟΣ - ΑΥΓΟΥΣΤΟΣ - ΣΕΠΤΕΜΒΡΙΟΣ γ. Στο ποιο ήταν το επώνυμό του. Όσον αφορά τη δράση του στην περιοχή μας και την αδελφική του φιλία με το πρωτοπαλίκαρό του, τον Λαμπέτη, δεν νομίζω ότι μπορούν να υπάρξουν αμφισβητήσεις. Είναι σε όλους γνωστές. Κάποιες ανιστόρητες απόψεις αναφέρουν ως τόπο καταγωγής του την Κεφαλλονιά. Αναγράφεται το νησί αυτό ως ο γενέθλιος τόπος και σε κάποια εγκυκλοπαίδεια. Την απάντηση δεν θα την δώσουμε εμείς. Ο εθνικός μας ποιητής Αριστοτέλης Βαλαωρίτης στο εισαγωγικό του σημείωμα στο ομότιτλο ποιητικό του δημιούργημα αναφέρει: «Κατήγετο ο Αστραπόγιαννος εκ του χωρίου της Αγίας Ευθυμίας και ήκμασε περί τα μέσα του παρελθόντος αιώνος (εννοεί τον 18ο αιώνα, περί το 1760). Υπηρέτησε πρώτον ως απλούς Κλέφτης υπό την σημαίαν των αδελφών Λάμπρου και Μήτρου Τσεκούρα και του Βλαχαρμάτα Βέργου. Μετά τον σκληρόν θάνατον τούτων συνεκρότησε ίδιον Σώμα και επιβληθείς διά των όπλων ανεγνωρίσθη επισήμως αρματολός». Ο Βαλαωρίτης, ως ποιητής, αναζητά την έμπνευσή του στα γεγονότα και τους ήρωες του μεγάλου ξεσηκωμού. Στους θρύλους και τις παραδόσεις του πρόσφατου γι αυτόν παρελθόντος. Δραματοποιεί τα ιστορικά γεγονότα και στις ευτυχέστερες στιγμές του διαφυλάσσει έναν υψηλό τόνο με πολλές ποιητικές αρετές. Αυτά γράφουν οι σύγχρονοι κριτικοί. Αλλά και για το μικρό του όνομα δεν μπορεί να υπάρξουν αμφισβητήσεις. Μιλάει μόνο του. Μας το θυμίζει εξ άλλου, το δημοτικό μας τραγούδι, που αναφέρεται στην προσπάθεια του Μίρτζα, δερβέναγα των Σαλώνων, ο οποίος με παινέματα και καλοπιάσματα επεδίωκε συμφιλίωση, λέγοντάς του: Σε σένα Αστραπόγιαννε. Να ρθεις να φιληθούμε. Και μη γυρεύεις πέλεκυ, να μη ζητάς ντουφέκι, συμπάθησέ με σου φταιξα κι άλλη φορά δεν βάνω το πόδι μου στον τόπο σου και στο δικό σου χώμα. Και συνεχίζει το τραγούδι: Έλαβε ο ΓΙΑΝΝΟΣ τη γραφή και πάει και καρτεράει στην άκρη του Γαλαξειδιού, μ εξήντα παλληκάρια. Είναι φανερό ότι το «Αστραπόγιαννος» αποτελεί παρατσούκλι. Τα παρατσούκλια, τόσο συνηθισμένα στον τόπο μας, αποτελούν λαϊκό θησαύρισμα και πολλά μπορούν να προσφέρουν στην μελέτη της ιστορίας του χωριού μας. Το πρώτο συνθετικό αυτής της λέξης φανερώνει άνδρα ταχύποδα, που τρέχει δηλαδή σαν αστραπή, προσόν απαραίτητο για τον αγώνα που διεξήγαγε ο ήρωάς μας και με το οποίο ήταν κατορθωτό να ξεφεύγει από τους διώκτες του. Και στις μέρες μας είναι συνηθισμένο φαινόμενο να προτάσσεται το επώνυμο ή το παρατσούκλι και να ακολουθεί το βαφτιστικό όνομα. Έτσι θα ακούσουμε να μιλάνε οι συντοπίτες μας για τον Γλυμόγιαννο, τον Βαρναβόγιαννο ή τον Πατακόγιαννο, αλλά και για τους Κακαρόγιαννο, Μιζ γκόγιαννο, Μπιτσιρόγιαννο ή τον Ξαφακόγιαννο. Παρατσούκλια εξ άλλου είναι και τα ονόματα των δύο άλλων ηρώων που προαναφέρθηκαν. Το πραγματικό ονοματεπώνυμο του Βρυκόλακα ήταν Γιάννης Κατσώνης κι εκείνο του Κωσταντάρα το Κώστας Ζαχαριάς. Το όνομα του Αστραπόγιαννου έχουμε την γνώμη ότι θα έμενε στην αφάνεια, όπως και τόσων άλλων, αν η δράση του, η αδελφική του φιλία με το πρωτοπαλίκαρό του, τον Βουνιχωριώτη Λαμπέτη και ο τραγικός του θάνατος δεν αποτελούσαν πηγή έμπνευσης για τον Βαλαωρίτη, ο οποίος το 1866 συνέθεσε το ομότιτλο μακροσκελές ποίημά του, που θεωρείται από τα αριστουργηματικά δημιουργήματά του. Αλλά και ο Ελληνικός κινηματογράφος, συνεπαρμένος από την μορφή του ήρωα και θεωρώντας ότι «το αίσθημα της φιλίας των δύο ανδρών ουδέποτε έλαβε ευρυτέραν ανάπτυξιν και ποιητικοτέραν εκδήλωσιν», την συμπεριέλαβε στα δημιουργήματά του, με αλλοιώσεις όμως (κινηματογραφική αδεία). Το έργο γυρίστηκε το 1970 από την ΦΙΝΟΣ ΦΙΛΜΣ. Σ αυτό δε συμμετείχαν οι Νίκος Κούρκουλος, Νίκη Τριανταφυλλίδη, Νίκος Γαλανός, Πόπη Αστεριάδη, Γιάννης Αργύρης, Σπύρος Καλογήρου και άλλοι γνωστοί ηθοποιοί. Προβλήθηκε στο κινηματογραφικό φεστιβάλ της Θεσσαλονίκης της χρονιάς εκείνης και απέσπασε δύο βραβεία (παραγωγής και Α ανδρικού ρόλου στον Νίκο Κούρκουλο). Το σύγχρονο Ελληνικό τραγούδι δεν έμεινε ασυγκίνητο μπροστά στο μεγαλείο του ήρωα. Σε πρώτη εκτέλεση η Ξανθίππη Καραθανάση ύμνησε με την μελωδική φωνή της τα κατορθώματά του. Το ερώτημα όμως παραμένει. Με δεδομένο το ότι το «Αστραπόγιαννος» αποτελεί παρατσούκλι, προσδιοριστικό της ταχυποδίας του, ποιο ήταν το επώνυμό του; Εδώ υπεισέρχεται το μεράκι για την ιστορία του τόπου μας ενός άξιου συντοπίτη μας: Του Ζαχαρία Ηλιόπουλου. Ο Ζάχος, ύστερα από συντονισμένες και μακροχρόνιες έρευνες, κατάφερε να προσδιορίσει το επώνυμο του ήρωά μας. Το βεβαιώνουν έγκριτοι συγχωριανοί μας, που βασίζουν τις σκέψεις και τους ισχυρισμούς τους σε διηγήσεις προγόνων τους. Το πραγματικό λοιπόν επώνυμο του Αστραπόγιαννου ήταν το ΔΗΜΗΤΡΙΟΥ. Το συναντάμε και σήμερα στο χωριό μας. Από την ίδια ρίζα προέρχεται, λόγω θηλυγονίας, και μέρος των επωνύμων Γκομούζας, Κυριάκης και Μανίκας. Εντοπίστηκε, επίσης, ο χώρος όπου βρισκόταν το σπίτι που γεννήθηκε εκείνος ο γενναίος. Με τη σύμφωνη γνώμη και την έγκριση του Δημοτικού Συμβουλίου του Καποδιστριακού Δήμου της Άμφισσας και με την φροντίδα συμπατριωτών μας με δική τους δαπάνη τοποθετήθηκε στο σημείο εκείνο μαρμάρινη πλάκα, που γράφει: ΤΟ ΣΠΙΤΙ ΤΟΥ ΟΝΟΜΑΣΤΟΥ ΚΛΕΦΤΑΡΜΑΤΟΛΟΥ ΑΣΤΡΑΠΟΓΙΑΝΝΟΥ (ΓΙΑΝΝΗ ΔΗΜΗΤΡΙΟΥ) 1760 Για να θυμίζει σε μας και σ αυτούς που ακολουθούν ότι ο τόπος αυτός, ο αδικημένος από τη φύση, δεν έπαψε ποτέ να γεννά ήρωες. Σαν τον Αστραπόγιαννο, «το αμάραντο δεντρί της Αϊθυμιάς», όπως τον χαρακτηρίζει ο Θύμιος Τ. Δρόλαπας σε ποίημά του αφιερωμένο σ αυτόν. Για να διδάσκει και να κατευθύνει στα πατριωτικά σωστά. Στους τόσο δύσκολους σημερινούς καιρούς το έχουμε ανάγκη. Είναι εθνικά αναγκαίο. Τέλος και από την θέση αυτή πρέπει να συγχαρούμε την Ελεάνα Χαβιαρά, η οποία βασιζόμενη στα όσα αναφέρθηκαν και στο ταλέντο της, σχεδίασε τη μορφή του Αστραπόγιαννου και την παραδίδει σε μας και την αιωνιότητα. Την ευχαριστούμε πολύ, όπως και σας για την υπομονή σας. Σημείωση «Α.Ν.»: Το παρόν αποτελεί το κείμενο της ομιλίας του τ. Προέδρου του Συλλόγου μας Ευθυμίου Κ. Γλυμή στην εκδήλωση για τον ΑΣΤΡΑΠΟΓΙΑΝΝΟ, η οποία πραγματοποιήθηκε στις 7 Αυγούστου, στον προαύλιο χώρο του Αγίου Ευθυμίου, στα πλαίσια των εκδηλώσεων ΣΚΑΡΙΜΠΕΙΑ 2013.\n12 12 ΙΟΥΛΙΟΣ - ΑΥΓΟΥΣΤΟΣ - ΣΕΠΤΕΜΒΡΙΟΣ 2013 Η ΔΗΜΙΟΥΡΓΙΑ ΤΗΣ ΜΟΡΦΗΣ ΤΟΥ ΑΣΤΡΑΠΟΓΙΑΝΝΟΥ > Της Ελεάνας Χαβιαρά Ονομάζομαι Χαβιαρά Ελεάνα, είμαι εικαστικός καλλιτέχνης και κατάγομαι από την περιοχή. Είμαι η δημιουργός του σκίτσου και βρίσκομαι εδώ για να σας πω δυο λόγια για την σχέση μου με τον Αστραπόγιαννο, όπως διαμορφώθηκε σταδιακά τα τελευταία τρία χρόνια μέχρι να καταλήξω σ αυτή την μορφή. Και θα ζητήσω την επιείκειά σας, μιας και οι εικαστικοί δεν φημίζονται για τις αναλύσεις τους, ό,τι έχουν όμως να πουν, το αποτυπώνουν στη ζωγραφική επιφάνεια. Η πρώτη μου επαφή με τον λαϊκό ήρωα, τον τιμωρό, τον ελευθερωτή, είχε στοιχεία παρερμηνείας, παρεξήγησης. Ήταν όταν, παιδάκι ακόμη, εντυπωσιάστηκα από την ταινία «Αστραπόγιαννος», η οποία είναι μεν βασισμένη στο θρύλο του Μεγάλου Αρματολού, αλλά αναφέρεται σε άλλες ιστορικές συνθήκες. Όταν λοιπόν πριν από 3,5 περίπου χρόνια ήρθα να μάθω ότι ο Αστραπόγιαννος ήταν αρματολός Παρνασσίδας και Δωρίδας και ότι έζησε και πέθανε στα μέρη μας πριν την επανάσταση του 21, κυριολεκτικά έπεσα απ τα σύννεφα. Όταν μάλιστα ο κος Ηλιόπουλος με τον πατέρα μου με παρακάλεσαν επίμονα να προσπαθήσω να αποδώσω και να στήσω τη μορφή του απ την αρχή, μια πραγματική πρόκληση ξεκινούσε για μένα. Μιας και η ανάθεση έγινε χωρίς επίσημο χρονοδιάγραμμα, είχα όλη την άνεση να ψάξω επισταμένως το ιστορικό πλαίσιο, θέλοντας να μάθω περισσότερα για τον τόπο, τους αρματολούς και τα αρματολίκια τους. Ευτυχώς δεν ήμουν μόνη μου σ αυτή τη σπουδή, γιατί πάντα ένα καινούργιο στοιχείο μου προσκόμιζε ο κος Ζαχαρίας Ηλιόπουλος, που είναι σχολαστικός όσο δεν παίρνει! Ξεκίνησα με το βιβλίο σας «Βρυκόλακας Κωσταντάρας Αστραπόγιαννος». Από εκεί άρχισα να αντλώ για να φανταστώ τον ήρωα, που λογικά θα έχει κοινά στοιχεία με τους σύγχρονους Αγιαθυμιώτες. Τα μαλλιά του θέλησα να τ αφήσω μακριά και λυτά, έτσι περίπου όπως περιγράφονται στο ομώνυμο ποίημα του Αρ. Βαλαωρίτη: «Εκεί ο σύντροφος Λαμπέτης χώνει τα δάκτυλα στην πλούσια χαίτη του αρματολού, για να πάρει το πεθαμένο του κεφάλι». Μέσα από τις συζητήσεις που κάναμε με τον πατέρα μου και τον κο Ηλιόπουλο, προέκυπταν για μένα συνέχεια καινούργια στοιχεία. Σε μια από τις επαφές μας, μου έδωσαν και μια φωτογραφία ενός συγγενή του, του κου Λεωνίδα Δημητρίου. «Τα μάτια πρέπει να ξανοιχτούν λίγο, όλοι από το σόι είναι γαλανομάτες», επανέρχεται μετά από καιρό καινούργια σύσταση, άντε να προσθέσω ένα ακόμη κομμάτι στο παζλ της μορφής, ανοίγοντας ένα-δυο τόνους στο γκρι του ματιού. Οι φήμες ήθελαν τον Αστραπόγιαννο μαύρο και ξερακιανό, όμως πώς μπορεί να αποτυπωθεί έτσι ένας ήρωας, ένας θρύλος. Έπρεπε λοιπόν η μορφή του να είναι αγέρωχη, η κορμοστασιά του να κόβει την ανάσα. Το ντύσιμο της περιοχής ήταν ένα ακόμη θέμα προς διερεύνηση: δεν έμοιαζε με τα ρούχα που φορούσαν πιο ψηλά, στην Ήπειρο για παράδειγμα, αλλά ούτε σ αυτά της Πελοποννήσου. Και πόσο έπρεπε να γίνει το μήκος της φουστανέλας; Και η προβιά; Πρέπει ή δεν πρέπει να μπει; Έπρεπε λοιπόν να ανατρέξω σε σχέδια φιλελλήνων ζωγράφων του 19ου αιώνα. «Βάλ τον να κρατάει και μια γκλίτσα». Το μπαστούνι που βλέπετε άλλαξε κάμποσες φορές, μέχρι να καταλήξει σ αυτή τη θέση. Σε μια επόμενη συνάντηση αποφασίσαμε να του προσθέσουμε και μερικές ρυτίδες. Εγώ τον ήρωα τον ήθελα άχρονο και ανέπαφο, όμως έπρεπε να τον σκληρύνω λίγο προσθέτοντας τις ρυτίδες στο πρόσωπό του. Έχασε σε πραγματικό κάλλος, κέρδισε σε γόητρο. Οι βράχοι πίσω του σκληροί κι αυτοί, έχουν αναφορές στο τοπικό έδαφος. Βλέπετε, η Στερεά Ελλάδα δεν έχει την ηπιότητα της απέναντι πλευράς. Θυμάμαι μια έκφραση που άκουσα μικρή: «Σαν να κάθησε ο Θεός στη μέση του Κορινθιακού και να καθάρισε την εύφορη Πελοπόννησο, πετώντας όλες τις πέτρες και τα βράχια πίσω του». Φτωχό το τοπίο, λοιπόν, σκληρό, όπως εξ άλλου αποτυπώνεται στο ποίημα του Αρ. Βαλαωρίτη: «Τώρα που μ έφερες ως τα Παλάτια σκάψε το λάκκο μου σ αυτή τη γη Εδώ δεν φτάνουνε του εχθρού τα μάτια δεν ανεβαίνουνε παρά αητοί» Σε μια από τις τελευταίες μας συζητήσεις, μου επισημαίνουν ότι ο Αστραπόγιαννος είχε στο παρατσούκλι του την αστραπή γιατί ήταν γρήγορος και αδύνατος. «Λέπτυνέ τον λίγο». Εδώ ήμουν ανένδοτη. Αν του αφαιρούσα όγκο από τα ρούχα, ο ήρωας θα έδειχνε σωστό απολειφάδι. Αυτό ήταν εν ολίγοις το ταξίδι μου μέχρι να καταλήξω σ αυτή τη μορφή, όπου το όραμά μου είχε ολοκληρωθεί πλέον ώστε να μη δεχτώ να βάλω έστω και μια ακόμη μολυβιά. Είμαι σίγουρη ότι κάποιοι θα το αγαπήσουν και κάποιοι θα του βρουν κουσούρια, όμως αυτή είναι η τύχη κάθε έργου. Σας Ευχαριστώ! Σημείωση «Α.Ν.»: Το παραπάνω αποτελεί το κείμενο της ομιλίας της Ελεάνας Χαβιαρά στην εκδήλωση για τον ΑΣΤΡΑΠΟΓΙΑΝΝΟ, η οποία πραγματοποιήθηκε στις 7 Αυγούστου, στον προαύλιο χώρο του Αγίου Ευθυμίου, στα πλαίσια των εκδηλώσεων ΣΚΑΡΙΜΠΕΙΑ Η ομιλία του Γιάννη Κολιαβά για τον Αστραπόγιαννο θα δημοσιευτεί στο επόμενο φύλλο\n13 ΙΟΥΛΙΟΣ - ΑΥΓΟΥΣΤΟΣ - ΣΕΠΤΕΜΒΡΙΟΣ ΕΠΙΣΤΟΛΗ Ντ. ΧΡΙΣΤΙΑΝΟΠΟΥΛΟΥ στον Γ. ΣΚΑΡΙΜΠΑ Στο σημαντικό για τη γραμματολογία κεφάλαιο της επιστολογραφίας των συγγραφέων, η περίπτωση του Γ. Σκαρίμπα, εκούσια κι αναπόδραστα εγκατεστημένου στην περιφέρεια, παρουσιάζει το ξεχωριστό της ενδιαφέρον. Κοινό και συνηθισμένο μέσο επικοινωνίας παλιότερα οι επιστολές έφερναν σ επαφή τους μακράν αλλήλων κατοικούντες ανθρώπους. Κατέφευγε συχνά σ αυτές κι ο συγγραφέας των «Καϋμών στο Γριπονήσι» κι αυτές, διασωζόμενες σήμερα, αποκαλύπτουν πτυχές της ισχυράς προσωπικότητάς του και φωτίζουν, από μιαν ιδιαίτερη οπτική, το έργο του. Πρόσφατα σχετικά έχουν δημοσιευτεί στα Α.Ν. οι επιστολές του Σκαρίμπα στον Γ. Γάτο κι εκείνη προς τον κ. Ξανθόπουλο, που απετέλεσε κι αντικείμενο της εισήγησής του στα Σκαρίμπεια Οι επιστολές των οποίων παραλήπτης ήταν ο Σκαρίμπας, πέραν των ιστορικών στοιχείων που κομίζουν, αναδεικνύουν σχέσεις και πολύμορφες κοινωνικές επαφές του μπαρμπαγιάννη, αλλά και τον τρόπο που τον αντιμετώπιζαν ως συγγραφέα οι επιστολογράφοι του. Στο παρόν, κατά πολλοστή, αλλ όχι τελευταίαν, ευγενική παραχώρηση της θετής κόρης του συγγραφέα κι ιδιαίτερα αγαπητής κ. Αν. Σελέκου, δημοσιεύεται από το Αρχείο Σκαρίμπα που διαθέτει η από επιστολή του Ντίνου Χριστιανόπουλου στον ποιητή του «Ουλαλούμ». Είναι χειρόγραφη, σύντομη, (65 λέξεις περ.) σε χαρτί 15χ20 cm κι έχει ως εξής: Θεσσαλονίκη, Φίλε κ. Σκαρίμπα, Ντρέπομαι που άργησα με τις δουλειές μου να σας γράψω. Έλαβα κανονικά τον «Κύριο του τζάκ» μαζί με το σημείωμά σας. Τις υποδείξεις σας για τα τυπογρ. στοιχεία κτλ. Θα τις ακολουθήσω σχολαστικά. Τις διορθώσεις θα τις κάνω μόνος μου και με ιδιαίτερη φροντίδα, να μην ανησυχείτε για τίποτα. Άλλωστε, θα προσπαθήσω να σας στείλω τουλάχιστον μια φορά τα τυπογραφικά δοκίμια, ώστε να είστε ενήμερος. Τώρα στις 25 Μαρτίου θα κατεβεί στη Χαλκίδα ο Κωστάκης Λαχάς και θα σας τα πει κι από κοντά. Να του δόσετε το κλισεδάκι του σκίτσου σας, και, αν νομίζετε και σας περισσεύουν καθόλου χρήματα, του τα εμπιστεύεστε κι αυτά (παρόλο ότι εμένα θα μου χρειαστούν μονάχα κατά τον Ιούνιο). Τις προάλλες βρήκα τον Πεντζίκη και κουβεντιάσαμε για σας. Είταν κι αυτός κατενθουσιασμένος με το βιβλίο σας. Φιλικά Ντίνος Χριστιανόπουλος (υπογρ.) Ο αποστολέας Ντ. Χριστιανόπουλος, πολύ γνωστός ποιητής από τη Θεσσαλονίκη, μετά τη φοίτησή του στη Φιλοσοφική Σχολή του ΑΠΘ, είχε εργαστεί ως βιβλιοθηκάριος και κατόπιν ως επιμελητής εκδόσεων. Στα δικά του γραπτά, (η πρώτη του συλλογή, σε καβαφικό ύφος, εκδόθηκε το 1950) κυριαρχεί η συνεπεία του πάθους απόληξη στη μοναξιά και την ταπείνωση. Ίδρυσε και διηύθυνε το λογοτεχν. περιοδικό «Διαγώνιος» ( ) και τις ομώνυμες εκδόσεις, απ τις οποίες εκδόθηκαν πολλά και σημαντικά έργα. Στην προτεθείσα επιστολή είναι φανερό ότι με αυτή την ιδιότητά του συνδέεται με τον Σκαρίμπα. Ο «Κύριος του Τζάκ» είναι ένα ώριμο διήγημα του συγγραφέα που γνώρισε πολλές επεξεργασίες και δημοσιεύσεις μεταξύ 1948 και 1973, κατά την επιμελήτρια των Απάντων του, Κ. Κωστίου. Στο διήγημα, που με τη μεταμφίεση-βασική τεχνική της σάτιρας και με ένα σκαριμπικό άλλοθι εκτροπής μιας κοινότοπης ιστορίας, (αγγίζουσας τις ευαισθησίες του θεσσαλονικιού αποστολέα) στο παράδοξο, «η απατηλή ταυτότητα, η αμφίσημη όψη των πραγμάτων, το παιγνίδι και το ψέμα δημιουργούν τον βασικόν άξονα με απόληξη την απόλαυση του κειμένου». Ο Σκαρίμπας έχει αποστείλει στον εκδότη το κείμενο του διηγήματος με ένα σημείωμα σχετικών υποδείξεων. Την αγωνία των συγγραφέων, όσον αφορά στις διορθώσεις, 2-3 ή και περισσότερες πριν το «τυπωθήτω», για αποφυγή παροραμάτων, λαθών προσπαθεί προκαταβολικά ο Ντ. Χριστιανόπουλος να διασκεδάσει, αναλαμβάνοντας ο ίδιος την φροντίδα και υποσχόμενος και μια αποστολή των τυπογρ. δοκιμίων. Το διήγημα «Ο κύριος του Τζακ» πρωτοδημοσιεύτηκε το 1948 στο περ. Φιλολογική Πρωτοχρονιά σε μια πρώτη σύντομη μορφή (σελ ). Ξαναδημοσιεύτηκε σχεδόν διπλάσιο στο περ. Διαγώνιος το 1961 (τχ. 2, σελ ) για το οποίο και γίνεται λόγος στην παρούσα επιστολή. Όταν περιλήφθηκε στη συλλογή Τυφλοβδομάδα στη Χαλκίδα (1973) εκτείνεται σε 21 σελίδες. Στη Φιλολογική Πρωτοχρονιά δημοσιεύτηκε και το ομόλογο διήγημα του Σκαρίμπα «Η ρεβάνς», απάντηση στο διήγημα «Ο κύριος του Τζακ», το 1955, το οποίο ξαναδουλεμένο και μισό σε έκταση δημοσιεύεται με τίτλο «Πατς κι απαγάι» το Η εμφιλοχώρηση λαθών στην έκδοση, και αστοχία σημείου στίξης ακόμη, καταβασάνιζε ποιητές όπως ο Ν. Δ. Καρούζος ( ) κι ο Τ. Παυλοστάθης ( ). Ας σημειωθεί το αίτημα αποστολής του κλισέ του σκίτσου του συγγραφέα, για να συμπεριληφθεί στο υπό έκδοση τεύχος του περιοδικού. Του Σκαρίμπα υπάρχουν πολλά σκίτσα και πορτραίτα, καμωμένα από σημαντικούς ζωγράφους, τον Φ. Κόντογλου κ.ά., που θα άξιζε κάποτε να συγκεντρωθούν, να αναπαραχθούν κατάλληλα ψηφιακά, με τις σύγχρονες δυνατότητες και να εκτεθούν. Ο αναφερόμενος Κ. Λαχάς, που θα κατέβαινε να συναντήσει στη Χαλκίδα τον Σκαρίμπα, είναι ζωγράφος και συγγραφέας από το Κιλκίς με ποντιακές ρίζες. Μετατόπισε το κέντρο σπουδών του στο Θέατρο κι υπηρετούσε στη γραμματεία του Κρατικού Θεάτρου Βορείου Ελλάδας, απασχολούμενος με τη διοργάνωση και τις περιοδείες των παραστάσεων του ΚΘΒΕ τη χρονιά της επιστολής (1961). Δημιούργησε και διηύθυνε τη Γκαλερί «Κοχλίας» ( ) στη Θεσσαλονίκη κι αρθρογραφούσε ως καλλιτεχνικός συντάκτης σε εφημ. της Συμπρωτεύουσας. Έχει τιμηθεί με το κρατικό βραβείο διηγήματος (1995). Ο Νίκος Γαβριήλ Πεντζίκης ( ) συγγραφέας και ζωγράφος, μετά τις σπουδές του στη Γαλλία, επέστρεψε στη Θεσσαλονίκη, πρωτοεμφανίστηκε στα γράμματα το Έκτοτε δημοσίευε μελέτες και εξέδιδε μυθιστορήματα και πεζογραφήματα. Βραβευμένος στην Ελλάδα και διεθνώς για το έργο του, υπήρξε ένας από τους σημαντικότερους εκπροσώπους του «εσωτερικού μονολόγου» στη χώρα μας. Η αναφορά της επιστολής στον ενθουσιασμό που προκάλεσε βιβλίο του Σκαρίμπα στον Χριστιανόπουλο και τον Πεντζίκη μάλλον είναι για τη «Μαθητευομένη των τακουνιών», τις τρεις νουβέλες που εκδόθηκαν εκείνη τη χρονιά (1961) και «όπου κυριαρχεί η λεπτομερής και εξαντλητική πληροφόρηση του αναγνώστη για τη ζωή της θάλασσας. Γραμμένη κάποτε με τη λογική μιας πραγματείας, αλλά και πιστή στην ειρωνεία και το χιούμορ της γραφής του Σκαρίμπα, η "Μαθητευομένη..." εμπεριέχει κάποιες από τις ωραιότερες και πιστότερες περιγραφές της ζωής των ναυτικών στη νεοελληνική λογοτεχνία» (Κ. Κωστίου). Γιάννης Κολιαβάς 1 Περισσότερες πληροφορίες υπάρχουν στην έκδοση της Νεφέλης (1996) και στο σημείωμα της επιμελήτριας της έκδοσης καθηγήτριας κ. Κατερίνας Κωστίου. Ο Σκαρίμπας όπως η ίδια σημειώνει: «Ήξερε μια χαρά να τα κάνει όλα άνω κάτω όχι μόνο τη γλώσσα, αλλά και τις εκδόσεις των έργων του και να είμαστε και ευχαριστημένοι!».\n14 14 ΙΟΥΛΙΟΣ - ΑΥΓΟΥΣΤΟΣ - ΣΕΠΤΕΜΒΡΙΟΣ 2013 ΔΗΜΟΣΙΕΥΜΑΤΑ ΓΙΑ ΤΟΝ ΤΟΠΟ ΜΑΣ > Γράφει ο: Σπύρος Κυριάκης Τα ΣΚΑΡΙΜΠΕΙΑ 2013 μονοπώλησαν το ενδιαφέρον των ιστολογίων (blogs) σε τοπικό αλλά και σε πανελλήνιο επίπεδο. Η προβολή τους μέσα από το δικό μας blog αλλά και η αποστολή ανακοινώσεων και του προγράμματος σε αρκετά ιστολόγια και έντυπα συνετέλεσαν ώστε τα ΣΚΑΡΙΜΠΕΙΑ 2013 να γνωρίσουν πολύ μεγάλη δημοσιότητα. Πριν από τα ΣΚΑΡΙΜΠΕΙΑ, ένα άλλο γεγονός απασχόλησε δεκάδες ιστολόγια σε όλη την χώρα. Ήταν οι αποκλειστικές φωτογραφίες, από την προσπάθεια μεταφοράς του UAV που έκανε αναγκαστική προσγείωση στο χωριό μας, τις οποίες δημοσιεύσαμε στο ιστολόγιό μας (blog.agiathimia.com). Τα δεκάδες αν όχι εκατοντάδες links, από πλήθος ιστολογίων, κάποια στιγμή στάθηκαν η αιτία «πτώσης» του δικού μας blog. Ασφαλώς ήταν μια μεγάλη «δημοσιογραφική» επιτυχία η εξασφάλιση αυτών των φωτογραφιών. Αλλά ας πάρουμε τα πράγματα με τη σειρά. Δύο από τα μεγαλύτερα blogs στην Ελλάδα, το και το καταχώρησαν θέμα με τίτλο «ΣΚΑΡΙΜΠΕΙΑ 2013 στην Αγία Ευθυμία Φωκίδας», στις 4 και στις 8 Αυγούστου αντίστοιχα, κάνοντας γνωστές τις εκδηλώσεις μας σε όλη την χώρα. Στο αναρτήθηκαν τα παρακάτω θέματα: «Φωτογραφίες από την προσπάθεια μεταφοράς του UAV που έκανε αναγκαστική προσγείωση στην Αγία Ευθυμία» (2-7-13), «Ταξ. Κυριάκης: Στόχος μου να καθιερωθώ στον Φωκικό» (8-7-13), «Λεωφορείο για μπάνια από Αγία Ευθυμία προς Ιτέα και Κίρρα» ( ), «Σκαρίμπεια 2013 Δείτε το Πρόγραμμα των Εκδηλώσεων» ( ), «Σημαντικές εκδηλώσεις σήμερα στα Σκαρίμπεια 2013» (7-8-13), «Αγία Ευθυμία, Σάββατο 10 Αυγούστου η μεγάλη δημοτική βραδιά» (8-8-13), «Αγία Ευθυμία: Λαχειοφόρος αγορά Μήπως είστε ένας από τους τυχερούς;» ( ), «Κυριακή 29 Σεπτεμβρίου ο 4ος Αγώνας Πρωταθλήματος Scramble Κεντρικής Ελλάδας στην Αγία Ευθυμία» ( ). Στο iteanet.blogspot.gr αντίστοιχα, είχαμε τις εξής αναρτήσεις: «Αποκλειστικές φωτογραφίες από την προσπάθεια μεταφοράς του UAV που έκανε αναγκαστική προσγείωση στην Αγία Ευθυμία» (2-7-13), «ΣΚΑΡΙΜΠΕΙΑ 2013 στην Αγία Ευθυμία Το πλήρες πρόγραμμα» ( ), «Αιμοδοσία και θεατρικό σήμερα στην Αγία Ευθυμία» ( ). Στο karteria1.blogspot.gr οι αναρτήσεις που μας αφορούσαν ήταν οι εξής: «ΑΓΙΑ ΕΥΘΥΜΙΑ: Σκαρίμπεια Πρόγραμμα Εκδηλώσεων» ( ), «ΑΓ. ΕΥΘΥΜΙΑ Σκαρίμπας, Αστραπόγιαννος και χορευτικό σήμερα στα ΣΚΑΡΙΜΠΕΙΑ» (7-8-13), «Δημοτική βραδιά στην Αγία Ευθυμία» (8-8-13), «ΑΓ. ΕΥΘΥΜΙΑ ΣΗΜΕΡΑ: Εθελοντική αιμοδοσία και θεατρική παράσταση» ( ), «ΑΓΙΑ ΕΥΘΥΜΙΑ σήμερα Λαϊκή και δημοτική βραδιά στις 9.30» ( ), «ΣΚΑΡΙΜΠΕΙΑ 2013 Ενημέρωση για τη λαχειοφόρο αγορά» ( ). Στο vimaiteas.blogspot.gr υπήρξαν οι παρακάτω αναρτήσεις: «Πολιτιστικές Εκδηλώσεις στην Αγία Ευθυμία Φωκίδας ΣΚΑΡΙΜΠΕΙΑ 2013, 3-17 Αυγούστου» ( ), «ΣΚΑΡΙΜΠΕΙΑ 2013» (οι εκδηλώσεις στον Άγιο Ευθύμιο) (7-8-13), «ΣΚΑΡΙΜΠΕΙΑ 2013» (η μεγάλη δημοτική βραδιά) (8-8-13), «ΣΚΑΡΙΜΠΕΙΑ 2013» (αιμοδοσία και θεατρική παράσταση) ( ), «ΣΚΑΡΙΜΠΕΙΑ 2013» (συναυλία παρουσίαση CD) ( ). Στο fokidatv.blogspot.gr υπήρξαν οι εξής αναρτήσεις: «Σκαρίμπεια 2013» ( ), «ΣΚΑΡΙΜΠΕΙΑ 2013: δημοτική βραδιά, στο προαύλιο του Δημοτικού Σχολείου Αγίας Ευθυμίας» (5-8-13). Στο dorida.blogspot.gr οι αναρτήσεις οι σχετικές με τα ΣΚΑΡΙΜΠΕΙΑ ήταν οι εξής: «ΣΚΑΡΙΜΠΕΙΑ 2013: Το πρόγραμμα» (2-8-13), «Δημοτική βραδιά στην Αγία Ευθυμία» (9-8-13), «ΣΚΑΡΙΜΠΕΙΑ 2013: Συναυλία το βράδυ και παρουσίαση CD του Σταμάτη Λαλλά» ( ). Στο οι διαχειριστές του δημιούργησαν ειδική ενότητα που την ονόμασαν ΣΚΑΡΙΜΠΕΙΑ κι όπου πέραν του προγράμματος υπήρχαν διάφορα links για την Αγία Ευθυμία, όπως το δικό μας site. Τους ευχαριστούμε πολύ. Για τα ΣΚΑΡΙΜΠΕΙΑ υπήρχαν αναρτήσεις και στα εξής τοπικά ιστολόγια: στο avradoridas.wordpress.com με τίτλο «Το πρόγραμμα των εκδηλώσεων ΣΚΑΡΙΜΠΕΙΑ 2013» ( ), στο epikourositeas.blogspot.gr με τίτλο «Σκαρίμπεια Η ζωή πρέπει να συνεχιστεί!» (7-8-13), στο radioamfissa.gr με τίτλο «Σκαρίμπεια Αυγούστου στην Αγία Ευθυμία. Μεγάλη δημοτική βραδιά» (8-8-13). Ένα εξαιρετικό κείμενο της Βιβής Μαρκάτου με τίτλο «Η Αγία Ευθυμία δεν σταματά να ονειρεύεται» αναρτήθηκε στις 14 Αυγούστου στο με αφορμή την παιδική θεατρική παράσταση των ΣΚΑΡΙΜΠΕΙΩΝ. Το κείμενο αναδημοσιεύεται σε άλλες στήλες. Στον Ρ/Σ ΓΑΛΑΞΙΑΣ FM έδωσε συνέντευξη την ίδια μέρα ο υπογράφων αυτές τις στήλες για τα ΣΚΑΡΙΜΠΕΙΑ, αλλά και για άλλα θέματα του χωριού μας. Όπως έχουμε αναφέρει κι άλλες φορές, δεν λαμβάνουμε, πλέον, τον έντυπο τύπο του Νομού κι έτσι μόνο τυχαία μπορούμε να πληροφορηθούμε κάποιο δημοσίευμα που μας αφορά. Έτσι, με χαρά πληροφορηθήκαμε το δισέλιδο αφιέρωμα (με πλούσιο φωτογραφικό ρεπορτάζ), για την εκδήλωση που πραγματοποιήθηκε στον Άγιο Ευθύμιο, στην εφημερίδα ΕΝ ΔΕΛΦΟΙΣ (φύλλο 557/6-9-13). Ευχαριστούμε τον διευθυντή της Λάμπρο Ρόδη για τα καλά του λόγια και για την εκτενή κάλυψη της εκδήλωσης. Ευχαριστούμε, επίσης, θερμά όλα τα μέσα, έντυπα και ηλεκτρονικά, για την προβολή των εκδηλώσεών μας. Έχουν κι αυτά σημαντικό μερίδιο στην μεγάλη επιτυχία των φετινών ΣΚΑΡΙΜΠΕΙΩΝ. Τέλος, η συνέντευξη του Ταξιάρχη Κυριάκη με τίτλο «Στόχος μου να καθιερωθώ στον Φωκικό» δημοσιεύθηκε επίσης στο και στο starsports.gr. ΠΑΡΟΥΣΙΑΣΗ ΠΟΙΗΤΙΚΗΣ ΣΥΛΛΟΓΗΣ ΤΟΥ ΔΗΜΗΤΡΗ ΚΟΣΜΟΠΟΥΛΟΥ Στις 20 Σεπτεμβρίου, στο ΣΠΙΤΙ ΤΗΣ ΚΥΠΡΟΥ, έγινε η παρουσίαση του νέου ποιητικού βιβλίου του Δημήτρη Κοσμόπουλου με τίτλο ΚΡΥΠΤΟΛΕΞΟ. Τον Δημήτρη Κοσσμόπουλο (ποιητής, δοκιμιογράφος και μεταφραστής) τον γνωρίσαμε στα περσινά ΣΚΑΡΙΜΠΕΙΑ ως έναν από τους πολύ καλούς ομιλητές στην εσπερίδα για τον Σκαρίμπα. Για το νέο βιβλίο του Δ. Κοσμόπουλου μίλησαν ο συγγραφέας Γιάννης Ευσταθιάδης και οι ποιητές Δημήτρης Ελευθεράκης και Γιώργος Βαρθαλίτης, ενώ αποσπάσματα διάβασε ο ίδιος ο ποιητής. Συνόδευσαν με μουσικά περάσματα ο Δημήτρης Χατζηαποστόλου (ούτι) και ο Πάνος Δ. Κοσμόπουλος (λάφτα). Η εκδήλωση διοργανώθηκε από το Σπίτι της Κύπρου και τις εκδόσεις Δόμος.\n15 ΙΟΥΛΙΟΣ - ΑΥΓΟΥΣΤΟΣ - ΣΕΠΤΕΜΒΡΙΟΣ ΤΟ ΠΡΟΓΡΑΜΜΑ ΤΟΥ ΦΩΚΙΚΟΥ Για τρίτη συνεχή χρονιά ο Φωκικός, η ποδοσφαιρική ομάδα του Νομού μας, θα αγωνιστεί στην Β Εθνική, κάτι που αποτελεί τεράστια επιτυχία. Φέτος το πρωτάθλημα της Β Εθνικής θα διεξαχθεί σε δύο ομίλους. Ο Φωκικός συμμετέχει, μαζί με άλλες δέκα τρεις (13) ομάδες στο Νότιο όμιλο και το πρόγραμμα του α γύρου έχει ως εξής: Φωκικός Καλλιθέα (1η αγωνιστική), Α.Ο. Χανιά Φωκικός (2η αγ.), Ηρακλής Ψαχνών Φωκικός (3η αγ.), Φωκικός Παναχαϊκή (4η αγ.), Ολυμπιακός Βόλου Φωκικός (5η αγ.), Φωκικός Πανηλειακός (6η αγ.), Παναιγιάλειος Φωκικός (7η αγ.), Φωκικός Φωστήρας (8η αγ.), Φωκικός Επισκοπή (9η αγ.), Αχαρναϊκός Φωκικός (10η αγ.), Φωκικός Βύζας Μεγάρων (11η αγ.), Γλυφάδα Φωκικός (12η αγ.) και Φωκικός Αστέρας Μαγούλας (13η αγ.). Στο δεύτερο γύρο οι αγώνες θα γίνουν αντίστροφα. Ευχόμαστε καλή επιτυχία στο Φωκικό και στο φετινό πρωτάθλημα. Μακάρι να κάνει την υπέρβαση και να τον καμαρώσουμε και στην Α Εθνική. Ο ΒΑΓΓΕΛΗΣ ΠΑΤΡΕΛΑΚΗΣ ΜΕΣΟΓΕΙΟΝΙΚΗΣ ΣΤΟ ΣΚΑΚΙ Είμαστε συνηθισμένοι, πλέον, κάθε χρόνο στο φύλλο του Σεπτεμβρίου, να γράφουμε για μια ακόμη επιτυχία του Βαγγέλη Πατρελάκη, του νεαρού σκακιστή με καταγωγή από την Αγία Ευθυμία. Ο Βαγγέλης Πατρελάκης γεννήθηκε το 2004 στα Χανιά όπου και μένει. Έχει καταγωγή από την Αγία Ευθυμία αφού είναι εγγονός του Βαγγέλη Ηρ. Ηλιόπουλου από την κόρη του Σοφία. Από πολύ μικρός ασχολείται με το σκάκι και ο Σύλλογός του είναι η Σκακιστική Ακαδημία Χανίων. Είναι ένα παιδί γεννημένος πρωταθλητής κι έχει μεγάλες και συνεχείς επιτυχίες. Το 2010 αναδείχθηκε Πρωταθλητής Ελλάδας στο σκάκι, στην κατηγορία των νηπίων. Το 2012, έχοντας αλλάξει κατηγορία, αναδείχθηκε ξανά Πρωταθλητής Ελλάδας στο 9ο Πανελλήνιο Πρωτάθλημα Παμπαίδων. Μετά απ αυτές τις επιτυχίες αναμέναμε κάτι ακόμη μεγαλύτερο διότι ο Βαγγέλης είναι ένα παιδί με τεράστιες δυνατότητες. Και πράγματι ΔΙΑΦΟΡΕΣ ΕΚΔΗΛΩΣΕΙΣ Στις 21 Ιουλίου πραγματοποιήθηκε, στο Διακόπι Δωρίδος, το 17ο ΠΑΝΔΩΡΙΚΟ ΣΥΝΕΔΡΙΟ. Το συνέδριο διοργάνωσε η Δωρική Αδελφότης σε συνεργασία με τον Δήμο Δωρίδος και τους δύο Συλλόγους του χωριού. Στις 27 Ιουλίου το Κέντρο Ημέρας Παιδιών, Εφήβων και Ενηλίκων Ν. Φωκίδας σε συνεργασία με το Σύλλογο Γονέων ΑΜΕΑ και τις οικογένειες που εξυπηρετούνται στο Κέντρο Ημέρας, πραγματοποίησαν την καλοκαιρινή εορτή τους, στο χώρο του Κέντρου Ημέρας στην Άμφισσα. Στις 10 Αυγούστου η νεολαία του Αλποχωρίου διοργάνωσε πάρτυ στο Πολιτιστικό Κέντρο του Συλλόγου στο Αλποχώρι. Στις 14 Σεπτεμβρίου, στο Ζάππειο Μέγαρο, η Πανελλήνια Ομοσπονδία Πολιτιστικών Συλλόγων Βλάχων διοργάνωσε την 2η Μουσικοχορευτική εκδήλωση. Στις 27 Σεπτεμβρίου, στο Μουσείον της Πόλεως των Αθηνών, πραγματοποιήθηκε διάλεξη του Χαραλ. Μπαμπούνη (Αναπλ. Καθηγητή Παιδαγ. Τμημ. Δημοτικής Εκπαίδευσης ΕΚΠΑ) με θέμα «Ο Κυβερνήτης Ιωάννης Καποδίστριας (Ιαν /9/1831) και η εκπαίδευση ως μορφή κοινωνικής απελευθέρωσης, 182 χρόνια μετά». Την εκδήλωση διοργάνωσαν το «Μουσείον της Πόλεως των Αθηνών Ίδρυμα Βούρου-Ευταξία» και η «Εταιρεία Μελέτης Έργου Ιωάννη Καποδίστρια» και αποτελεί μέρος της σειράς «Σκέψεις για τον Καποδίστρια». Στις 28 και 29 Σεπτεμβρίου, στην Ιτέα, πραγματοποιήθηκαν εκδηλώσεις για τη δημόσια εορτή της Πόλης ιστορική επέτειο της Ναυμαχίας της Αγκάλης. Οι εκδηλώσεις διοργανώθηκαν από την Δημοτική Ενότητα Ιτέας του Δήμου Δελφών. Στις 28 Σεπτεμβρίου, στην Χαλκίδα και με αφορμή την 120η επέτειο από την γέννηση του Γιάννη Σκαρίμπα ( ), ο Δήμος Χαλκιδέων, ο Δ.Ο.Α.Π.ΠΕ.Χ και ο Πολιτιστικός Σύλλογος «Φίλοι του Γ. Σκαρίμπα» διοργάνωσαν παράσταση Θεάτρου Σκιών με τίτλο «Αντικαραγκιόζης ο Μέγας», με τον Άθω Δανέλλη. δεν μας διέψευσε. Συμμετείχε στο 5ο Μεσογειακό Πρωτάθλημα Σκακιού για σκακιστές κάτω των 20 χρόνων, το οποίο διεξήχθη από 27 Αυγούστου έως 2 Σεπτεμβρίου στα Χανιά, και αναδείχθηκε πρώτος στην κατηγορία του (κάτω των 10 χρόνων). Στη φωτογραφία διακρίνεται ο Βαγγέλης με το κύπελλο του νικητή. Δεν είχαμε καμιά αμφιβολία ότι και σ αυτούς τους αγώνες θα τα καταφέρει. Τον συγχαίρουμε για την μεγάλη επιτυχία του και του ευχόμαστε να συνεχίσει με τον ίδιο ρυθμό. Είμαστε σίγουροι ότι θα τον καμαρώσουμε ακόμη πιο ψηλά. Οι γονείς σου, ο συνονόματος παππούς σου Βαγγέλης, οι Χανιώτες και οι Αγιαθυμιώτες νιώθουν περήφανοι για σένα, σε καμαρώνουν και περιμένουν κι άλλες μεγαλύτερες ακόμη επιτυχίες. Η ΜΥΩΝΙΑ ΔΕΝ ΘΑ ΑΓΩΝΙΣΘΕΙ ΦΕΤΟΣ Για πρώτη φορά, μετά από 36 χρόνια ύπαρξης, η ΜΥΩΝΙΑ, η ομάδα του χωριού μας δεν θα συμμετάσχει στα ποδοσφαιρικά πρωταθλήματα του Νομού. Η διοίκηση της ομάδας έκρινε ότι κάτω από την πολύ άσχημη οικονομική συγκυρία είναι αδύνατο η ΜΥΩΝΙΑ να ανταπεξέλθει στις υποχρεώσεις, κυρίως τις οικονομικές, που απορρέουν από μία τέτοια συμμετοχή. Έτσι, για φέτος, η ΜΥΩΝΙΑ θα είναι απούσα από το πρωτάθλημα της β κατηγορίας Φωκίδας. Φαίνεται, όμως, ότι τα ίδια προβλήματα αντιμετωπίζουν κι άλλες ομάδες τους Νομού κι έτσι από τις 10 ομάδες που ήταν για να λάβουν μέρος στο πρωτάθλημα της β κατηγορίας, τελικά, θα συμμετάσχουν μόνο οι πέντε!!! Ευχόμαστε η απουσία της ΜΥΩΝΙΑΣ από το ποδοσφαιρικό γίγνεσθαι του Νομού μας να είναι προσωρινή και μόνο για φέτος. Ευχόμαστε, επίσης, να ανασυγκροτήσει τις δυνάμεις της και δυνατή να την δούμε ξανά πρωταγωνίστρια, όπως ήταν τα πρώτα χρόνια μετά την ίδρυσή της.\n16 16 ΙΟΥΛΙΟΣ - ΑΥΓΟΥΣΤΟΣ - ΣΕΠΤΕΜΒΡΙΟΣ 2013 Ιστορίες της «Α γ ο ρ ά ς» Τα «Π (ο υ)λ ά ρ ι α» > Γράφει o: Γ. «Παλιακός» (Με τις «Ιστορίες της αγοράς» κάνουμε ένα περίπατο γνωριμίας με το χωριό μας και με τους ανθρώπους του που έφυγαν, μα που ζουν στη μνήμη μας και στις καρδιές μας και μας λένε τα παράξενα της εποχής τους). Γυρίζουμε πίσω στο χρόνο, στα τέλη της δεκαετίας του Ήταν καλοκαίρι, μέρες της γιορτής των Αγίων Αναργύρων. Η Άμφισσα, όπως κάθε χρόνο τέτοιες μέρες, γιόρταζε και, μαζί με τ άλλα δρώμενα στην πόλη, ήταν και το Παζάρι και η ζωοπανήγυρη. Κόσμος από τα γύρω χωριά, αλλά και από αλλού, από πιο μακρινά μέρη, έρχονταν να πουλήσουν τις πραμάτειες τους και ν αγοράσουν τα χρειαζούμενά τους. Άλλοι έρχονταν να αγοράσουν σαμαριάρικα ζώα για τις ανάγκες τους και άλλοι για να πωλήσουν άλογα, μουλάρια, γαϊδούρια, γαϊδορομούλαρα και φοραδομούλαρα. Φιγούρες ξεχωριστές με την παρουσία τους στον ανοικτό χώρο της ζωοπανήγυρης οι τσαμπάσηδες με τις λοξά κοφτές τσέπες στα παντελόνια τους, φουσκωμένες με χαρτονομίσματα, τα πολύχρωμα ζωνάρια στη μέση τους, που σέρνονταν μέχρι κάτω και τα καμουτσίκια στα χέρια τους που τα κτυπούσαν με μαεστρία στον αέρα, έδιναν ένα αλλιώτικο χρώμα στις συναλλαγές τους, τις «Τράμπες». Εκείνα τα χρόνια τα αυτοκίνητα σπάνιζαν. Η μεταφορά ανθρώπων, εμπορευμάτων, γεωργικών προϊόντων και όλων γενικά των προϊόντων και αντικειμένων ακόμα και των ανθρώπων, και για όλες τις γεωργικές ασχολίες χρειάζονταν μεγάλα ζώα. Γι αυτό και τα μεγάλα ζώα είχαν μεγάλη πέραση. Δεν υπήρχε σπίτι στα χωριά χωρίς ένα και περισσότερα ακόμα σαμαριάρικα ζώα για τις ανάγκες της οικογένειας. Ακόμα, πολλές οικογένειες στα χωριά διατηρούσαν για αναπαραγωγή μια φοράδα ή μια γαϊδούρα και κάθε δεύτερη χρονιά είχαν ένα σοβαρό έσοδο από τα φοραδομούλαρα ή τα γαϊδορομούλαρα που τα πωλούσαν τέτοιες μέρες στο παζάρι στην Άμφισσα. Μια χρονιά εκείνες τις μέρες ο μακαρίτης ο «Κωστάκης» από το χωριό μας πήγαινε στο παζάρι στην Άμφισσα για να πουλήσει ένα πουλάρι που είχε από την μούργα φοράδα του, φοραδομούλαρο δηλαδή για την περίπτωση. Σαν έφτασε στη βρύση της «Κούσκιας» ξεπέζεψε και στάθηκε για να πάρουν μια ανάσα και να πιούν δροσερό νερό ο ίδιος και τα ζωντανά του Σε λίγο έφτασε εκεί και ο μακαρίτης ο «Λαμαρίνας». Ξεπέζεψε κι εκείνος για τον ίδιο σκοπό. Να πιεί νερό ο ίδιος και η γουμάρα του με το πουλάρι της, το γαϊδορομούλαρό της δηλαδή. Χαιρετίστηκαν και άρχισε η συζήτηση μεταξύ τους: - Πού πας Κώστα; ρώτησε ο Λαμαρίνας. - Στου Σάλουνα πάω Χαραλάμπ. - Και συ στου Σάλουνα; Και τι πας να κάμ ς στου Σάλουνα Κώστα; - Στου παζάρ πάω Χαραλάμπ. - Κι εσύ στου παζάρ πας Κώστα; Ορέ, τήρα να ιδείς πώς έκατσε! Στου Σάλουνα εσύ, στου Σάλουνα κι εγώ, στου παζάρ εσύ, στου παζάρ κι εγώ, συνέχισε ο Λαμαρίνας. - Και τι πας να κάμ ς στου παζάρ, Κώστα; Επανήλθε ο Λαμαρίνας. - Να πλήσω του πλάρι μ, Κώστα. - Ορέ, ορέ, τήρα να ιδείς πώς κάλιασαν τα πράματα, Κώστα, συνέχισε ο Λαμαρίνας: Στου Σάλουνα εσύ, στου Σάλουνα κι εγώ. Στου παζάρ εσύ, στου παζάρ κι εγώ, Πλάρ εσύ, πλάρ κι εγώ!!. *Πάντως, καταλαβαίνονταν μεταξύ τους οι παλιότεροί μας, χωρίς παρεξηγήσεις. ΕΠΙΣΤΟΛΗ ΤΟΥ ΝΙΚΟΥ ΚΥΡΙΑΚΟΥ ΓΙΑ ΤΑ ΣΚΑΡΙΜΠΕΙΑ Από τον Νίκο Κυριακού λάβαμε και δημοσιεύουμε την παρακάτω επιστολή που αναφέρεται στα φετινά ΣΚΑΡΙΜΠΕΙΑ: Αγαπητέ κ. Κυριάκη, Αισθάνομαι την ανάγκη, για μια άλλη φορά να σας συγχαρώ θερμά, για την επιτυχία που είχαν και φέτος οι εκδηλώσεις ΣΚΑΡΙΜΠΕΙΑ. Βέβαια, πρέπει να ομολογήσω ότι δεν παρακολούθησα όλες τις επί μέρους εκδηλώσεις, γι αυτό περιορίζομαι να αναφερθώ στις παρακάτω τρεις. α) Στην βραδιά της 10ης Αυγούστου στο προαύλιο του Δημοτικού Σχολείου. Ομολογώ, δεν ξέρω από πού ν αρχίσω να σχολιάζω πόσο άψογα οργανώθηκε η όλη υποδοχή και εξυπηρέτηση των αφικνούμενων. Στην είσοδο τα εισιτήρια, η τακτοποίηση των τραπεζοκαθισμάτων και κυρίως η ταχύτητα με την οποίαν εκινούντο οι εθελοντές νέοι και νέες, του χωριού για να εξυπηρετήσουν το πλήθος των αφίξεων, χωρίς πανικό και καθυστέρηση, και πάντα με το χαμόγελο και την προθυμία που σε σκλάβωνε Βέβαια, πάνω από όλες τις οργανωμένες προσπάθειες, υπήρχε ένα έμπειρο μάτι που παρακολουθούσε τα πάντα, σε συνεργασία με άλλους δύο ακούραστους συντελεστές, τον πρόεδρο της κοινότητας κ. Σολτάτο, ως και τον τέως πρόεδρο κ. Βασ. Κυριάκη. Αυτά και πολλά άλλα που δεν αναφέρω για τους εμφανείς συντελεστάς της επιτυχίας, παράλληλα όμως υπήρχαν και οι αφανείς συντελεστές, κυρίως κυρίες και κοπέλες του χωριού που φρόντιζαν στις βοηθητικές αίθουσες για τα φαγητά, ποτά, αναψυκτικά κ.λπ. ώστε τα εδέσματα να φτάσουν στον κόσμο φροντισμένα και τάχιστα. Ομολογώ ότι δεν σταματούσα να παρακολουθώ με θαυμασμό την όλη άψογη οργάνωση, που όσο περνούσε η ώρα γιγάντωνε περισσότερο, σπάζοντας κάθε ρεκόρ αφίξεων μέχρι τις πρωινές ώρες ξεπερνώντας τον αριθμό των 1600 ατόμων. β) Μεγάλη επιτυχία παράλληλα είχε και η εκδήλωση στο προαύλιο της εκκλησίας του Αγίου Ευθυμίου, με τις ομιλίες και τις προβολές γύρω από την ηρωική φυσιογνωμία του ΑΣΤΡΑΠΟΓΙΑΝΝΟΥ και του συγγραφέα Γ. ΣΚΑΡΙΜΠΑ. Τέτοιες εκδηλώσεις τιμούν το χωριό, δίνουν ζωντάνια στο γύρω περιβάλλον και εκπέμπουν παραδειγματισμό για τα γύρω χωριά και νομούς, προς μίμησιν. Και γ) Απονομή επάθλου Γ. ΧΑΤΖΗ. Η εν λόγω εκδήλωση πρέπει να ομολογήσω ότι φέτος έδωσε έναν πρόσθετο τόνο ικανοποίησης, τόσο στους διοργανωτές, όσο και στους απονέμοντες το έπαθλο, με τον τρόπο που αντιμετωπίσθη η γιορτή από την οικογένεια της βραβευθείσας Ευγενίας Αλεξανδρή και λοιπούς συγγενείς. Δεν σας κρύβω κ. Κυριάκη ότι για πρώτη φορά ύστερα από 8 απονομές η μητέρα της Ευγενίας από τηλεφώνου δεν έπαυε να εκδηλώνει τις ευχαριστίες της προς τα πρόσωπά μας. Επίσης ήταν συγκινητική η παρουσία και η σύντομη ομιλία του δεύτερου κατά σειράν παραλήπτη του επάθλου Σπύρου Ζουμά. Του αξίζουν συγχαρητήρια θερμά για την παρουσία του. Κύριε Κυριάκη, φέτος από πλευράς μου ήμουν συγκρατημένος λόγω της οικονομικής στενότητας. Ελπίζω του χρόνου να πάνε όλα πιο καλά ώστε να δοθεί ευκαιρία στους χορηγούς για μεγαλύτερες προσφορές που τόσο ανάγκη έχει το χωριό μας. Και πάλι τα συγχαρητήριά μου για τις προσπάθειές σας, αλλά και των ακούραστων συνεργατών σας, στο Σύλλογο, στους οποίους θέλω σε κάθε έναν ξεχωριστά να στείλω τις ευχαριστίες μου και τα συγχαρητήριά μου. Με εκτίμηση Νίκος Κυριακού Σημείωση «Α.Ν.»: Ευχαριστούμε θερμά τον Νίκο Κυριακού για τα τόσο καλά του λόγια. Ευχαριστούμε, επίσης, θερμά τον ίδιο και την σύζυγό του Σωσώ για τα όσα έχουν κάνει για τον σύλλογο και το χωριό μας. Εμείς γνωρίζουμε καλύτερα το πόσο σημαντική είναι η προσφορά τους. Όπως γνωρίζουμε ότι κάθε χρόνο όταν προγραμματίζουμε τα ΣΚΑΡΙΜΠΕΙΑ μπορούμε να βασισθούμε σε κάποιους ανθρώπους. Από τους πρώτους είναι ο Νίκος και η Σωσώ Κυριακού.\n17 ΙΟΥΛΙΟΣ - ΑΥΓΟΥΣΤΟΣ - ΣΕΠΤΕΜΒΡΙΟΣ ΣΚΑΡΙΜΠΕΙΑ 2013 Για 19η συνεχή χρονιά τα ΣΚΑΡΙΜΠΕΙΑ έδωσαν το «παρών» στο πολιτιστικό γίγνεσθαι του Νομού Φωκίδας. Ένα εντυπωσιακό «παρών» για δεκαπέντε συνεχείς ημέρες, από την 3η έως και την 17η Αυγούστου, με πολλές σημαντικές και ποιοτικές εκδηλώσεις. Τα ΣΚΑΡΙΜΠΕΙΑ 2013 συζητήθηκαν σε όλη τη γύρω περιοχή και απέσπασαν πολύ κολακευτικά σχόλια. Συζητήθηκαν θετικά τόσο για τις πετυχημένες εκδηλώσεις όσο και για τη μεγάλη συμμετοχή του κόσμου σ αυτές. Ο τόπος μας αποτέλεσε αντικείμενο θαυμασμού, διότι μπορεί και διοργανώνει τέτοιου επιπέδου εκδηλώσεις σε μια εποχή με τεράστιες δυσκολίες κι όταν αντίστοιχες εκδηλώσεις, τόπων με μεγαλύτερο πληθυσμό, ματαιώθηκαν ή πραγματοποιήθηκαν με «κουτσουρεμένο» πρόγραμμα. Φυσικά, σε ένα τόσο μεγάλο πρόγραμμα θα υπάρχουν κι οι ατυχίες. Φέτος, ευτυχώς, είχαμε μόνο μία μικρή ατυχία. Μιλάμε για τις χιλιάδες σφήκες που υπήρχαν στο βουνό και μας ανάγκασαν να ματαιώσουμε την εκδήλωση που είχαμε προγραμματίσει στο «Κοκκινάρι», στις 16 Αυγούστου. Μικρό το κακό που δεν μπορεί να αλλάξει την σχηματισθείσα άποψη ότι τα ΣΚΑΡΙΜΠΕΙΑ 2013 ήταν, ίσως, τα πιο πετυχημένα στην 19ετή ιστορία τους. Σίγουρα, πάντως, ήταν τα πιο ΕΥΧΑΡΙΣΤΗΡΙΟ Στη σημερινή πολύ δύσκολη οικονομική συγκυρία, εκδηλώσεις του μεγέθους και της ποιότητας των φετινών ΣΚΑΡΙΜΠΕΙΩΝ είναι δύσκολο να πραγματοποιηθούν μόνο με τους διαθέσιμους οικονομικούς πόρους. Χρειάζονται αφενός η στήριξη της λαχειοφόρου αγοράς και οι χορηγίες, όπως αναφέρουμε σε άλλες στήλες, και αφετέρου η εθελοντική προσφορά. Για άλλη μία χρονιά αρκετοί συγχωριανοί μας και όχι μόνο, μικροί και μεγάλοι, μας βοήθησαν σε διάφορες εκδηλώσεις και συνετέλεσαν στην επιτυχία τους. Με κίνδυνο να ξεχάσουμε κάποιους, κάναμε προσπάθεια να τους αναφέρουμε στην αναλυτική παρουσίαση των εκδηλώσεων. Σε κάθε περίπτωση, ζητάμε προκαταβολικά συγγνώμη για τυχόν παραλείψεις κι είμαστε έτοιμοι να επανορθώσουμε. Ευχαριστούμε θερμά όλους όσοι βοήθησαν, με οποιονδήποτε τρόπο, στην πολύ μεγάλη επιτυχία των ΣΚΑΡΙΜΠΕΙΩΝ Το Δ.Σ. του Συλλόγου Αγιοευθυμιωτών πετυχημένα από οικονομικής πλευράς όπως μπορείτε να διαπιστώσετε και από τον απολογισμό, ο οποίος δημοσιεύεται σε άλλες στήλες. Για ακόμη μια χρονιά το βάρος των εκδηλώσεων σήκωσε ο Σύλλογός μας με την βοήθεια των αρκετών εθελοντών και την οικονομική συμπαράσταση των συγχωριανών και φίλων μας, μέσω της λαχειοφόρου αγοράς αλλά και μέσω χορηγιών. Πιο συγκεκριμένα η ΕΥΔΑΠ ήταν ο πιο σημαντικός χορηγός και των φετινών ΣΚΑΡΙΜΠΕΙΩΝ με την προσφορά ποσού Η Περιφερειακή Ενότητα Φωκίδας πρόσφερε το ποσό των (μεικτά), και δύο «ανώνυμοι» συγχωριανοί μας 700 και 500 αντίστοιχα. Επίσης, το Εκκλησιαστικό Συμβούλιο συμμετείχε στις εκδηλώσεις με το ποσό των 600. Επίσης, πολύ σημαντικές ήταν και οι χορηγίες της φαρμακοποιού μας Στελίνας Ψιμούλη που πρόσφερε 300, της Γεωργίας Μαστρογιαννοπούλου που πρόσφερε 300, του Σπύρου Μακρή (ΙΚΤΕΟ ΠΗΓΑΣΟΣ) που πρόσφερε 200 και του Σούπερ Μάρκετ Βορριάς που πρόσφερε 100. Ο Δήμος Δελφών, για δεύτερη συνεχή χρονιά, «έλαμψε διά της απουσίας του». Η μόνη συνεισφορά του ήταν η παραχώρηση της εξέδρας και κάποιων επιπλέον κάδων ανακύκλωσης για τη δημοτική βραδιά! Φυσικά, όπως προαναφέραμε, σημαντική ήταν η εθελοντική προσφορά πολλών συγχωριανών μας, μικρών και μεγάλων, τους οποίους κι ευχαριστούμε θερμά. Ιδιαίτερη αναφορά πρέπει να κάνουμε στον Πρόεδρο του χωριού Ανδρέα Σολτάτο που ήταν «πανταχού παρών», έδινε λύσεις σε όλα τα προβλήματα και βοήθησε τα μέγιστα στο σύνολο των εκδηλώσεων. Πολλοί ακόμη βοήθησαν και θα προσπαθήσουμε να τους αναφέρουμε κατά την αναλυτική παρουσίαση των εκδηλώσεων. Ελπίζουμε να μην ξεχάσουμε κανένα. Για τυχόν παραλείψεις ζητάμε προκαταβολικά συγγνώμη. Ένα ΜΕΓΑΛΟ ΕΥΧΑΡΙΣΤΩ σε όλους όσοι βοήθησαν καθοιονδήποτε τρόπο συντελώντας έτσι στην πολύ μεγάλη επιτυχία των εκδηλώσεων. Επίσης, ευχαριστούμε θερμά κι όσους συμμετείχαν και με την συμμετοχή τους αυτή ανέδειξαν, για ακόμη μια χρονιά, τα ΣΚΑ- ΡΙΜΠΕΙΑ ως τις πιο δημοφιλείς εκδηλώσεις του Νομού μας. Ακολουθεί αναλυτική παρουσίαση του συνόλου των εκδηλώσεων, κατά τη χρονολογική σειρά που πραγματοποιήθηκαν, ώστε να πειστούν κι οι πλέον δύσπιστοι για την επιτυχία των εκδηλώσεων και να φροντίσουν κι εκείνοι που απουσίασαν ώστε να είναι παρόντες στα επόμενα ΣΚΑΡΙΜΠΕΙΑ. Η ΖΩΗ ΠΡΕΠΕΙ ΝΑ ΣΥΝΕΧΙΣΤΕΙ! ΣΚΑΡΙΜΠΕΙΑ 2013 Τιμώντας λοιπόν το γέννημα της πατρίδας τους, οι Αγια-Θυμιώτες οργανώνουν, όπως όμορφα το κάνουν τα τελευταία χρόνια, την πολυήμερη εορτή-αφιέρωμα στην μνήμη του πεζογράφου, λαογράφου, ιστορικού και ποιητή συμπατριώτη τους Γιάννη Σκαρίμπα. Ενός ανθρώπου του οποίου η εν ζωή σκέψη και δράση είχε να κάνει με την αλήθεια, την ανατροπή και τον κοινωνισμό. Ενός ανθρώπου του οποίου το στίγμα στα ελληνικά γράμματα παραμένει ανεξίτηλο και μοναδικό. Μοναδικό όμως είναι και το απόφθεγμά του για την Ακαδημία Αθηνών: «Κουκουβαγείον»! Μοναδικό επίσης και το ποίημά του, στο οποίο περιέγραψε τις εν ζωή και για την ζωή του απόψεις, το «Σπασμένο καράβι». Μοναδική είναι τέλος και η ιστορική διατριβή του με τίτλο: «Το 21 και η Αλήθεια». Ο Γιάννης Σκαρίμπας, ο μπαρμπα-γιάννης όπως τον φώναζαν στην Χαλκίδα, πρέπει να τιμάται. Όχι όμως μόνον αυτό. Πρέπει να μαθαίνεται, γιατί όντως έδωσε πολλά στα ελληνικά γράμματα. Δημοσιεύτηκε στο epikourositeas.blogspot.gr στις 7 Αυγούστου 2013.\n18 18 ΙΟΥΛΙΟΣ - ΑΥΓΟΥΣΤΟΣ - ΣΕΠΤΕΜΒΡΙΟΣ 2013 ΓΙΑΝΝΗΣ ΣΚΑΡΙΜΠΑΣ ΚΑΙ ΘΕΑΤΡΟ ΣΚΙΩΝ Τα ΣΚΑΡΙΜΠΕΙΑ 2013 δεν θα μπορούσαν να ξεκινήσουν με κάτι άλλο παρά με Σκαρίμπα. Έτσι, το Σάββατο 3 Αυγούστου, στο προαύλιο του Δημοτικού Σχολείου, τα ΣΚΑΡΙΜΠΕΙΑ 2013 άρχιζαν με την εκδήλωση «Γιάννης Σκαρίμπας και Θέατρο Σκιών». Ήταν μια αναφορά στην άλλη ιδιότητα του Σκαρίμπα, την λιγότερο γνωστή, αυτή του καραγκιοζοπαίχτη. Πάντα την πρώτη ημέρα των εκδηλώσεων υπάρχει ο φόβος της μικρής συμμετοχής, το άγχος του ξεκινήματος. Όλα αυτά ευτυχώς, διαψεύσθηκαν. Όλα τα καθίσματα που είχαμε τοποθετήσει γέμισαν με μικρούς και μεγάλους που ήρθαν να παρακολουθήσουν την εκδήλωση, αλλά και οι εξέδρες του σχολείου κατακλύσθηκαν από κόσμο. Η εκδήλωση άρχισε με την παράσταση «Ο Καραγκιόζης και το φάντασμα της Αγιαθυμιάς» με τον γνωστό καραγκιοζοπαίχτη Άθω Δανέλλη. Ήταν μια παράσταση ειδικά για την Αγία Ευθυμία που είχε στοιχεία από το βιβλίο του Σκαρίμπα «Αντικαραγκιόζης ο Μέγας», αλλά και από την επικαιρότητα. Ήταν μια καταπληκτική παράσταση από έναν εξαιρετικό καραγκιοζοπαίχτη και ενθουσίασε όλο τον κόσμο, μικρούς και μεγάλους. Μεταξύ των παρευρισκομένων ήταν η Τασία Σελέκου, θετή κόρη του Σκαρίμπα και ο σύζυγός της Κώστας Τσόπανος και ο γνωστός ποιητής Τάσος Γαλάτης. Η εκδήλωση όμως, δεν είχε ολοκληρωθεί. Ακολούθησε σύντομη συζήτηση με θέμα «Ο μέγας αντικαραγκιόζης του Γιάννη Σκαρίμπα», στην οποία συμμετείχαν η Τασία Σελέκου, ο Άθως Δανέλλης και ο Συμεών Σταμπουλού (φιλόλογος, νεοελληνιστής) γνωστός πλέον σε όλους τους Αγιαθυμιώτες και εμπνευστής του προγράμματος της συγκεκριμένης εκδήλωσης. Συντονιστής της συζήτησης ήταν ο Πρόεδρος του Συλλόγου Αγιοευθυμιωτών Σπύρος Κυριάκης. Ήταν μια πολύ ενδιαφέρουσα συζήτηση με υψηλού επιπέδου τοποθετήσεις. Στο τέλος ο ποιητής Τάσος Γαλάτης διάβασε ποίημά του αφιερωμένο στον Καραγκιόζη. Ευχάριστη έκπληξη της βραδιάς ήταν ο μικρός Κων/νος Στασινόπουλος, γιος της Αγγελικής το γένος Ευσταθίου Νικ. Πατάκα, ο οποίος είχε ετοιμάσει μερικές πολύ ωραίες καραγκιοζοφιγούρες τις οποίες χάρισε στον Άθω Δανέλλη, δηλώνοντας θαυμαστής του. Αυτή την βραδιά, ίσως γεννήθηκε ένας νέος καραγκιοζοπαίχτης. Ο Συμεών Σταμπουλού πρότεινε και φυσικά έγινε αποδεκτό στα επόμενα ΣΚΑΡΙΜ- ΠΕΙΑ να προσκληθούν οι εκδότες και να απαντήσουν για το πώς βλέπουν την προοπτική επανέκδοσης του συνόλου του έργου του Γιάννη Σκαρίμπα. Ήταν μια εξαιρετική βραδιά που ικανοποίησε όλους. Ευχαριστούμε θερμά τον Συμεών Σταμπουλού για την καθοριστική βοήθειά του στον σχεδιασμό και την υλοποίησή της. Επίσης, τον Αθω Δανέλλη για την εξαιρετική παράσταση που ετοίμασε και μας παρουσίασε και τέλος την Τασία Σελέκου που κάθε χρόνο μας τιμάει με την παρουσία της.\n19 ΙΟΥΛΙΟΣ - ΑΥΓΟΥΣΤΟΣ - ΣΕΠΤΕΜΒΡΙΟΣ Η ΑΝΑΣΤΑΣΙΑ ΣΕΛΕΚΟΥ ΓΙΑ ΤΟΝ ΣΚΑΡΙΜΠΑ ΩΣ ΚΑΡΑΓΚΙΟΖΟΠΑΙΧΤΗ Από την Αναστασία Σελέκου, θετή κόρη του Σκαρίμπα και φίλη του Συλλόγου και του χωριού μας, λάβαμε την παρακάτω επιστολή την οποία με μεγάλη χαρά δημοσιεύουμε. Την ευχαριστούμε θερμά για τα καλά της λόγια, την αγάπη της για τον τόπο μας και την συμπαράστασή της. Αγαπητέ Πρόεδρε του Συλλόγου Αγιοευθυμιωτών, Σπύρο Κυριάκη και Πρόεδρε της Κοινότητας Αγίας Ευθυμίας, Ανδρέα Σολτάτο Ένα θερμό ευχαριστώ και πολλά συγχαρητήρια φαίνονται πολύ λίγα για τις καλά οργανωμένες και όμορφες φιλολογικές βραδιές που κάθε χρόνο διοργανώνετε προς τιμή του Σκαρίμπα. Όμως φέτος τα Σκαρίμπεια δεν ήταν μόνο φιλολογικά. Ο Καραγκιόζης του Σκαρίμπα, που τόσο αγαπούσε και που με τις αφηγήσεις του όταν ήμουν μικρή, 8 χρόνων, με είχαν κάνει και μένα να τον αγαπήσω, έδωσαν μια άλλη διάσταση στις εκδηλώσεις, πιο ζεστή, πιο κοντινή στον άνθρωπο Γιάννη Σκαρίμπα. Αποδίδοντας τον Καραγκιόζη, τον Μπάρμπα Γιώργο, το Σορ-Διονύση, το Βεζύρη, τον καθένα με διαφορετική φωνή και τραγουδώντας τα τραγούδια τους, σε ταξίδευε νοερά στο φανταστικό τους κόσμο. Θέλω επίσης να προσθέσω ότι τόσο μεγάλη ήταν η αγάπη του για το Καραγκιόζη που στα γεράματά του, όταν πήρε σύνταξη πια, άρχισε να δημιουργεί τις δικές του φιγούρες. Τις φιγούρες του αυτές είχε δωρίσει στη μητέρα μου Βασιλική Καραμικέ, αλλά σε δύσκολη οικονομική του ανάγκη τις πούλησε. Σήμερα βρίσκονται στο σύλλογο Χαλκίδας «Οι φίλοι του Γιάννη Σκαρίμπα», αν η μνήμη μου δε με απατά. Σας ευχαριστώ για την εκτίμηση και την αγάπη που τρέφετε προς το πρόσωπό μου. Παράλληλα ήθελα να πω ένα μεγάλο ευχαριστώ στον κ. Συμεών Σταμπουλού, για την αγάπη του και την εκτίμησή του στο έργο του Γιάννη Σκαρίμπα. Είναι ο μοναδικός ακαδημαϊκός που έχει εμβαθύνει τόσο στο έργο του Σκαρίμπα, τόσο που έχει πάει το έργο του εκατό χρόνια μπροστά. Ίσως είναι αυτό που προφητικά είχε πει ο ίδιος ο Σκαρίμπας: «Τώρα με κοιλοπονάει η Μάνα Ελλάδα». Χίλια ευχαριστώ για όλα, Αγιαθυμιώτες. Αναστασία Σελέκου ΠΡΟΚΡΙΜΑΤΙΚΑ ΠΟΔΟΣΦΑΙΡΟΥ 5Χ5 Τέσσερις ήταν οι ομάδες που έλαβαν μέρος και φέτος στο τουρνουά ποδοσφαίρου 5χ5. Έτσι όπως διαμορφώθηκαν οι δύο αποτελούνταν από κάπως μεγαλύτερα παιδιά και θεωρούνταν τα φαβορί για τον τελικό. Στον αγωνιστικό χώρο, όμως, τα πράγματα εξελίχθηκαν λίγο διαφορετικά Ας δούμε αναλυτικά τις τέσσερις ομάδες που έλαβαν μέρος: ΣΠΑΣΕ ΤΗ ΝΤΟΥΛΑΠΑ, με αρχηγό τον Θύμιο Νεκτ. Μπαμπαγενέ, περιλάμβανε και τους: Θύμιο Νικ. Γκούλτα, Δημήτρη Γεωργ. Καραμέρη (από την β ημέρα των προκριματικών), Δημήτρη Ευστ. Καραμέρη, Χάρη Ευθ. Καραχάλιο, Μάριο Κωνσταντίνου, Μαρία Βασ. Ντούρου και Δημήτρη Βασ. Πατάκα. Η ομάδα αυτή αν και ήταν στελεχωμένη από μεγάλα παιδιά δεν κατάφερε να φτάσει στον τελικό. ΟΙ ΑΚΟΝΤΙΣΤΕΣ, με αρχηγό τον Γιώργο Νεκτ. Μπαμπαγενέ, είχαν και τους: Νίκο Ιωάν. Αλιζώτη, Δημήτρη Θεοφ. Γκούλτα, Χρήστο Γωβό, Θύμιο Ζερέλη και Θεοχάρη Ηλ. Μπαμπαγενέ. Θεωρήθηκε εξαρχής φαβορί, λόγω δυναμικότητας, και δεν διέψευσε τους υποστηρικτές της. ΟΙ ΑΚΟΝΤΙΣΤΕΣ ΤΑ ΤΑΛΕΝΤΑ, με αρχηγό τον Μάριο Ζερέλη, είχαν στις τάξεις τους και τους: Αντώνη Γεωργ. Καραμέρη (από την β ημέρα των προκριματικών), Ραφαήλ Κοντοκώστα, Λένα Νεκτ. Μπαμπαγενέ, Μάριο Παππά, Ιωάννη Αθαν. Παύλο, Θύμιο Ευστ. Ρίζο και Βασίλη Γεωργ. Τσορμπατζόγλου. ΟΙ ΜΙΚΡΟΙ ΤΗΣ ΜΥΩΝΙΑΣ, με αρχηγό τον Ηλία Ευστ. Ρίζο, είχαν και τους: Κώστα Αγαπ. Δρόλαπα, Τάσο Κωνσταντίνου, Λεωνίδα Τσολάκο, Κλάρα Τσολάκου και Ευθύμη Γεωργ. Τσομπατζόγλου. Είχαν τον μικρότερο μέσο όρο ηλικίας από τις τέσσερις ομάδες, αλλά έπαιξαν το πιο ωραίο\n20 20 ΙΟΥΛΙΟΣ - ΑΥΓΟΥΣΤΟΣ - ΣΕΠΤΕΜΒΡΙΟΣ 2013 ποδόσφαιρο και ενθουσίασαν τους φιλάθλους. Ο πρώτος προκριματικός γύρος διεξήχθη την Κυριακή 4 Αυγούστου και περιλάμβανε δύο αγώνες. Ο πρώτος ήταν ανάμεσα στην ομάδα ΣΠΑΣΕ ΤΗ ΝΤΟΥ- ΛΑΠΑ και στους ΜΙΚΡΟΥΣ ΤΗΣ ΜΥΩΝΙΑΣ. Οι μεγάλοι φάνταζαν φαβορί για τη νίκη απέναντι στους μικρούς. Όμως, μέσα στο γήπεδο τα πράγματα αντεστράφησαν. Οι ΜΙΚΡΟΙ μπήκαν στον αγώνα πιο ορεξάτα και κατάφεραν να αιφνιδιάσουν τον αντίπαλο προηγούμενοι με 3-0! Τα δύο πρώτα τέρματα πέτυχε ο Λεωνίδας Τσολάκος, ενώ και στο τρίτο είχε συμμετοχή αφού μετά από δικό του κτύπημα φάουλ ο Θύμιος Μπαμπαγενές, από λάθος απόκρουση, έστειλε την μπάλα στα δίχτυα της ομάδας του. Η ομάδα ΣΠΑΣΕ ΤΗ ΝΤΟΥ- ΛΑΠΑ κατάφερε να μειώσει το σκορ με τον Μάριο Κωνσταντίνου, μετά από λάθος της αντίπαλης άμυνας, λίγο πριν τελειώσει το ημίχρονο. Σ αυτό το πρώτο ημίχρονο είχαμε ένα δοκάρι με τον Ηλία Ρίζο για τους ΜΙΚΡΟΥΣ και κάποιες ευκαιρίες για τους αντιπάλους τους. Το δεύτερο ημίχρονο αναμενόταν με ενδιαφέρον. Και πράγματι με την έναρξή του η ομάδα ΣΠΑΣΕ ΤΗ ΝΤΟΥΛΑΠΑ είχε δοκάρι με την Μαρία Ντούρου. Όμως, η άμεση απάντηση των ΜΙΚΡΩΝ ΤΗΣ ΜΥΩ- ΝΙΑΣ με τέρμα του Λεωνίδα Τσολάκου, μετά από ωραία επίθεση, διατήρησε το πλεονέκτημα για την ομάδα τους. Η ομάδα ΣΠΑΣΕ ΤΗ ΝΤΟΥΛΑΠΑ προσπάθησε να αντιδράσει κι έχασε δύο ευκαιρίες. Όμως, οι ΜΙΚΡΟΙ ΤΗΣ ΜΥΩΝΙΑΣ ήταν πιο αποτελεσματικοί και έκαναν με τον Ηλία Ρίζο το 5-1, μετά από ωραία προσπάθεια του Λ. Τσολάκου. Ακολούθησε ένα ακόμη τέρμα για τους ΜΙΚΡΟΥΣ με τον Κώστα Δρόλαπα μετά από πάσα και πάλι του Λ. Τσολάκου. Οι μεγάλοι κατάφεραν να μειώσουν με τον Μάριο Κωνσταντίνου και στη συνέχεια είχαν δύο ευκαιρίες με τον ίδιο παίκτη και δοκάρι με τον Θύμιο Μπαμπαγενέ. Όμως, τον τελικό λόγο είχαν οι ΜΙΚΡΟΙ οι οποίοι με τον Ηλία Ρίζο, μετά από ωραία προσπάθεια του Λ. Τσολάκου, διαμόρφωσαν το τελικό 7-2! ΟΙ ΜΙΚΡΟΙ ΤΗΣ ΜΥΩΝΙΑΣ εντυπωσίασαν με την ομαδικότητά τους κι είχαν έναν καταπληκτικό Λεωνίδα Τσολάκο ο οποίος, όταν δεν σκόραρε, δημιουργούσε τα γκολ και είχε συμμετοχή και στα επτά τέρματα της ομάδας του! Από την άλλη η ομάδα ΣΠΑΣΕ ΤΗ ΝΤΟΥΛΑΠΑ μπήκε νωθρά και με τη σιγουριά του φαβορί. Μέχρι να καταλάβουν τι έγινε βρίσκονταν πίσω στο σκορ με 3-0 κι ήταν δύσκολο να αντιδράσουν. Μπορεί το σκορ να ήταν λίγο βαρύ γι αυτούς γιατί είχαν ευκαιρίες και δοκάρια, αλλά τελικά έχασαν δίκαια. Ο δεύτερος αγώνας, της πρώτης ημέρας των προκριματικών, ήταν μεταξύ των ΑΚΟΝΤΙΣΤΩΝ και των ΤΑΛΕΝΤΩΝ και είχε ξεκάθαρο φαβορί την ομάδα των ΑΚΟΝΤΙ- ΣΤΩΝ λόγω ηλικίας και αξίας των παικτών της. ΟΙ ΑΚΟΝΤΙΣΤΕΣ, υποψιασμένοι μετά το «κάζο» που έπαθαν οι συνομήλικοί τους στον προηγούμενο αγώνα, μπήκαν πολύ δυνατά και δεν άφησαν περιθώρια στα ΤΑ- ΛΕΝΤΑ. Έτσι, βρέθηκαν προηγούμενοι στο ημίχρονο με 4-0 με τέρματα (κατά σειρά) του Θεοχάρη Μπαμπαγενέ, δύο του Νίκου Αλιζώτη (το δεύτερο μετά από λάθος της άμυνας) και του Χρήστου Γωβού με εκτέλεση πέναλτι στο τελευταίο λεπτό. Είχαν κι άλλες ευκαιρίες να διευρύνουν το σκορ κυρίως με τον Γιώργο Μπαμπαγενέ. Από την άλλη τα ΤΑΛΕΝΤΑ είχαν ένα δοκάρι με τον Ραφαήλ Κοντοκώστα και μία ευκαιρία με τον ίδιο παίκτη. Στο δεύτερο ημίχρονο οι ΑΚΟΝΤΙΣΤΕΣ ανέκοψαν λίγο τον ρυθμό τους ενώ και τα ΤΑΛΕΝΤΑ προσπάθησαν λίγο περισσότερο. Αυτό, όμως, δεν άλλαξε σημαντικά την εξέλιξη του αγώνα. Έτσι, ο Θεοχάρης Μπαμπαγενές έκανε το 5-0 και ο Γιάννης Παύλος πέτυχε το «γκολ της τιμής» για τα ΤΑΛΕΝΤΑ πριν ο Θύμιος Ζερέλης και ο Δημήτρης Γκούλτας (στο τελευταίο λεπτό, με κεφαλιά) διαμορφώσουν το τελικό 7-1. Οι ΑΚΟΝΤΙΣΤΕΣ, σ αυτό το δεύτερο ημίχρονο, είχαν κι ένα δοκάρι με τον Δημήτρη Γκούλτα και δύο σημαντικές ευκαιρίες με τον ίδιο παίκτη. Από την άλλη τα ΤΑ- ΛΕΝΤΑ είχαν δοκάρια με τον Θύμιο Ρίζο (στο 5-0) και με τον Μάριο Ζερέλη (στο 6-1) και μια μεγάλη ευκαιρία στο πρώτο λεπτό του β ημιχρόνου με τον Θύμιο Ρίζο. Μπορούμε να πούμε ότι οι ΑΚΟΝΤΙΣΤΕΣ πολύ άνετα και καθαρά πέτυχαν μια ευρεία νίκη και απέκτησαν εξαρχής τον τίτλο του αδιαφιλονίκητου φαβορί για την πρωτιά στο τουρνουά. Από την άλλη τα ΤΑΛΕΝΤΑ προσπάθησαν φιλότιμα, αλλά ήταν φανερό ότι αποτελούσαν την πιο αδύνατη ομάδα από τις τέσσερις. Διαιτητής των δύο πρώτων αγώνων ήταν ο Νίκος Ευθ. Λύτρας, ο οποίος είχε εύκολο έργο και το έφερε σε πέρας με χαρακτηριστική άνεση χωρίς να υπάρχουν παράπονα από καμία ομάδα. Την Δευτέρα 5 Αυγούστου διεξήχθη ο δεύτερος και καθοριστικός προκριματικός γύρος από τον οποίο θα προέκυπταν τα ζευγάρια του μεγάλου και του μικρού τελικού. Στον πρώτο αγώνα της ημέρας αντίπαλοι βρέθηκαν οι δύο ομάδες με τα πιο μεγάλα παιδιά, οι ΑΚΟΝΤΙΣΤΕΣ και η ομάδα ΣΠΑΣΕ ΤΗ ΝΤΟΥΛΑΠΑ, με διαφορετικές σκέψεις η καθεμιά. Οι ΑΚΟΝΤΙΣΤΕΣ να νικήσουν ξανά και να πετύχουν την πρόκρισή τους στο μεγάλο τελικό και οι αντίπαλοί τους να διασκεδάσουν τις άσχημες εντυπώσεις από την ήττα του πρώτου αγώνα και πετυχαίνοντας μια νίκη να ξαναμπούν στο παιχνίδι της πρόκρισης. Έτσι, το πρώτο ημίχρονο ήταν αρκετά σφιχτό και δεν είχε πολλές φάσεις. Παρ όλα αυτά οι ΑΚΟΝΤΙΣΤΕΣ φρόντισαν να δείξουν ποιος είναι το «αφεντικό» του αγώνα και προηγήθηκαν νωρίς με τον Γιώργο Μπαμπαγενέ, με ωραίο τακουνάκι και στη συνέχεια πέτυχαν και δεύτερο τέρμα με τον Θεοχάρη Μπαμπαγενέ ο οποίος είχε κι άλλες δύο ευκαιρίες. Οι ΑΚΟΝΤΙΣΤΕΣ είχαν επίσης και δοκάρι με τον Θύμιο Ζερέλη. Από την άλλη οι αντίπαλοί τους, μάλλον, περιορίσθηκαν σε παθητικό ρόλο σ αυτό το πρώτο ημίχρονο. Η ομάδα ΣΠΑΣΕ ΤΗ ΝΤΟΥΛΑΠΑ προσπάθησε να ξαναμπεί στο παιχνίδι κι είχε δύο καλές ευκαιρίες στις αρχές του δεύτερου ημιχρόνου με την Μαρία Ντούρου και τον Δημήτρη Γ. Καραμέρη. Όμως, οι ΑΚΟΝΤΙΣΤΕΣ με τέρμα του Θεοχάρη Μπαμπαγενέ (με κεφαλιά μετά από λάθος έξοδο του τερματοφύλακα) φρόντισαν να βάλουν τα πράγματα στη θέση τους. Ακολούθησαν άλλα δύο τέρματα από τους ΑΚΟΝΤΙΣΤΕΣ, το πρώτο με τον Θεοχάρη Μπαμπαγενέ (μετά από οργανωμένη επίθεση) και το άλλο με τον Γιώργο Μπαμπαγενέ, πριν ο Δημήτρης Γ. Καραμέρης (μετά από καραμπόλα) μειώσει σε 5-1. Ακολούθησε κόκκινη κάρτα στο Δημήτρη Πατάκα κι ένα ακόμη τέρμα από την ομάδα ΣΠΑΣΕ ΤΗ ΝΤΟΥΛΑΠΑ με τον Θύμιο Γκούλτα. Το τελικό 6-2 για τους ΑΚΟΝΤΙΣΤΕΣ διαμόρφωσε ο Γιώργος Μπαμπαγενές. Οι ΑΚΟΝΤΙΣΤΕΣ κέρδισαν πιο εύκολα από ό,τι περίμεναν, έναν αγώνα που έκρυβε παγίδες. Από την άλλη η ομάδα ΣΠΑΣΕ ΤΗ ΝΤΟΥΛΑΠΑ, αν και είχε καλούς παίκτες δεν παρουσίασε ανάλογο σύνολο και δίκαια βρέθηκε εκτός μεγάλου τελικού. Επόμενος αγώνας αυτός μεταξύ των ΜΙ- ΚΡΩΝ ΤΗΣ ΜΥΩΝΙΑΣ και των ΤΑΛΕΝΤΩΝ. Οι ΜΙΚΡΟΙ ΤΗΣ ΜΥΩΝΙΑΣ ήξεραν ότι τους αρκούσε και μια ισοπαλία για να βρεθούν στον μεγάλο τελικό, από την άλλη τα ΤΑ- ΛΕΝΤΑ χρειάζονταν μόνο νίκη. Έτσι, ο αγώνας αναμενόταν με μεγάλο ενδιαφέρον. Τα ΤΑΛΕΝΤΑ ξεκίνησαν πιο δυνατά κι έχασαν δύο ευκαιρίες με τον Ραφαήλ Κοντοκώστα και τον Μάριο Παππά. Όμως, στην πρώτη τους ευκαιρία οι ΜΙΚΡΟΙ ΤΗΣ ΜΥΩΝΙΑΣ βρέθηκαν προηγούμενοι με τέρμα του Ηλία Ρίζου. Τα ΤΑΛΕΝΤΑ αντέδρασαν κι αφού έχα-